text:
Uwayimuteye amufashe.
Nagirango mu mbarize iyo Famille niba Bashobora guha gutanga umwana umwe umuntu akamurera
Birababaje ni muto cyane uwamuhemukiye azakurikiranwe ahanwe byi ntangarujyero
Nibyo Kwitondera cyane. Kuko ibyo uwo mwana avuga ntawamenya koko kariko byagenze. Harigihe wasanga baranabyumvikanyeho mbere yuko bakora iyo game. So , uwayimuteye kumufata bakamukatira life siwo muti kuko nta proof nimwe bafite. Ahubwo byiza bahita bamutegeka Kumufasha kurera izo mpanga zabo zigakura zishimiye kubana hafi na papa wazo. Thanks👈
Uwifuza gufasha uyu mwana niyandike nimero ze za telefone hano tumushyire muri Groupe ya WhatsApp y'abifuza gukusanya inkunga yo kumufasha
Beza ibyo navuze ndabizi ahubwo wendaa numvikanye nabi umbabarire Nta tiku mfite.Ndashimira uyu mubyeyi witanze ariko numvaga mu nyito hari ukundi umunyamakuru yari kubivuga!
ariko igi he nimutabariza abantu mujye mwibuka gushyiraho cordonnees zaho umuntu yabasha kunyuzaho ubufasha.Murakoze
ko mutadutangarije aho uwifuza gufasha uyu mwana yanyura???
Imana ifashe uyu mwana inongere imigisha Mme Christine.
Mutubwire ukuntu twamufasha. Imana ihe umugisshhaaaa uyu mubyeyi kandi uwo mwana yihangane, polisi ikurikirane neza uyu mwana arengerwe, na leta ifashe uyu mwana nuyu muryango pe
kimenyi Vana itiku aho nimwe mwica imyumvire Kuba urerwa nu umuntu ntibibuza umuntu kuba icyo ashaka kuba Nonese avugeko ari umwana we yabyaye kandi atara mu byaye Abanyarwanda mugira kubeshya mu mvugo zanyu ari naho behera bipfa Ugira gutya ukumva umuntu wu mugabo ari kwita umugore bangana ngo ni nyina nta naho amuzi Or tantine utazi na amasano ye Niyo mpamvu no mu ndimi za amahanga haba Mama biologique na Mama adoptif Nta cyaha uyu mubyeyi yakoze kuvuga ko ari uwo arera Mbese wareze umwe Ukareba Yashaka akakwita Mama or not Ntibyoroshye kurera Nuwo wabyaye akugeza ku Irina sha Nkanswe uwo wagiriye impuhwe Ukamufata nkuwawe Icyo narangiza mvuga kuri iyi nkuru nuko Abana batagitinya ubusambanyi Ahubwo hagomba Ingamba kubabyeyi na abarezi babo Bakabigisha Gukoresha ibinini hakiri kare Kuko yaba uwawe, uwanjye ndetse nu uwundi ni ibintu bigiye kumera ntibisanzwe Ibi nabibonanye abagande Yewe tukanabiseka tuti kucyi Abana bi ibugande babyara ati impinja Naho abi irwanda bari bataragerwaho nibi bintu byaje Mu rubyiruko byu ubwigenge bukabije Utubyiniro, inzoga zicuruzwa ahantu hose, amasengesho nkigihumbi Utazi niba koko baba bigiye no gusenga Ibiyobyabwenge Neza nibidacika ibyo bintu or bigabanyuke Muzakomeza kwisanga abana bari mu kangaratete Imana imufashe nuwo yibarutse
Uwamuteye inda agomba kugezwa imbere y'ubutabera agahanirwa gusambanya umwana. Aho ari amenye ko igifungo cya burundu kimutegereje. Ubwo kandi uwo mwana nako abo bana ategetse ku barera ku neza vyanga indezo igakurwa mu bye nta mpaka. Noneho n'abafite umugambi wo kwangiza abana bumvireho. Murakoze
ubuse nkawe iyo wanditse inkuru utabariza umuntu ntushyireho no ya telefone ubwo uba wumva ukoze ubutabazi?
Mwaduhaye number zuwo mubyeyi uko twamufasha murakoze.aline from canada.mwasubiza kuri email nohereje ho
Mwiriwe njye mbere na mbere ndashimira IGIHE iba yatugejejeho aya makuru,uwo mugabo wafashe uwo mwana ku ngufu inzego zibishinzwe nizikore akazi zishinzwe zimukurikirane ,leta nayo irebere hamwe icyo yafasha uwo mwama n'umuryango wee kuko birababaje pe gsa nibaduhe address z'uwo muryango natwe dukore ibyo dushoboye murakoze
Icyo ntumva nuko yamufashe kungufu aramurarana! Umubyeyi umurera Imana ikomeze imuhe imigisha. Naho abavuga ko umwana yasubira mw'ishuri ubu sibyo kuko agomba kubanza konsa izo mpanga! Nyuma akaza mw'ishuri.Ntabwo uyu mubyeyi umurera mubyeyi yabivamo wenyine kandi wumva ntakazi agira! Uwo muzamu bamushakire kutamubura ahanwe by'intangarugero nabandi bamenye ko ari amakosa ahanwa. Umuryango we ufashe abana na nyina.
Agahinda ntikica kagira nabi koko. Ubu koko uyu mwana w'umukobwa arabigira ate?? Gusa biratangaje ukuntu nta muntu n'umwe wagize icyo avuga kuri iyi nkru ibabaje kdi ubu iyo baba bavuze ku ba star induru ziba zavuze hano kuri comments. Uyu mwana ekeneye ubufasha pe. Muze tumufashe kuko kurera impanga ntago byoroshye habe na gato.
ariko se tuvugibintu tubisubire;ubu ubwo niba yarafashwe kuki atavugijinduru ngo atabarwe?ubu yarabikoze kugeza arangije niba arubwambere araruca ararumira abonye atwite ati nafashwe kungufu.umwana wa 14ans niyo bamufata kungufu afite uburere ntiyararayo yataha akajyakuvuga amahano yamubayeho cg yaba agizisoni yanataha arira kuburyo babona ko yagize ikibazo. yego bamufasha kuko wenda yashutswe agaterwa inda cyaneko afite imyaka mike ariko rwose aho yitubeshya.ikindi uwo muzamu yamenyate ko azanye bulletin nibabadasanganywe?yaragiye kuyimwerekeriki?ahubwo ubwo yamuguriraga amandazi barakundana aba arayimudomye mwababyeyimwe nagahoma munwa
uwashaka kubafasha yabakura he?
nonese niba nasomye neza, ngo bamwatse indangamanota gute umunyeshuli yaba atambuka umuntu bataziranye akamwaka indangamanota ye ? umuzamu arayirukankana undi nawe ati reka mwirukeho, bageze hirya amufata ku ngufu ese hari ku manywa cg hari nijoro? bamufashe se kuki atatabaje ngo baze bamutabare? ati birangiye mbona ntaributahe ndarayo hahahahahahah? wa mukobwa we urabeshya pepep. ugize ikibazo hanyuma nkaho watashye ngo ubwire ababyeyi urayeyo?? imyaka 14 ukarara mu gasozi. none ishuli rirahagaze ugiye kubanza kurera . bakobwa bana bacu rero ababyeyi banyu barabakunda mwibateza agahinda. mwishukwa n'irari ngo ribafatanye n'imyaka mugezemo nimurebe imbere ni heza mukore , mwige ibishuko mubitere umugongo igihe kizagera tubashyigikire muduhesheje ishema tubashyingire. Imana ibibafashemo


c: text/html

text:
IBINYOMORO
Ikinyomoro(Itomati y’igiti) ni igiti cy’umubyimba muto kigira imizi itari miremire, n’uburebure bushobora kugera kuri metero 6. kibaho igihe kitari kirekire, ku buryo mu busanzwe gishobora kugeza ku myaka iri hagati ya 15 na 20. Ibibabi byacyo bikoze nk’umutima kandi bigira uburebure bushobora kureshya na cm 30 n’ubugali bwa cm12.
Indabo zacyo zigira ibara rijya kuba rose (pink) , ubururu cyangwa umweru kandi zikamerera aho amashami atangiriye. Imbuto zera ku giti cy’ikinyomoro ziba umutuku, umuhondo, orange cyangwa se purupule (purple). Zigira akarizo karekare kandi kananutse rukagira uburebure bushobora kugera kuri cm 10 n’ubugari bwa cm 5 kandi ziteye nk’igi risongoye ku mutwe.
Umurama wazo ni muto cyane, urabwase kandi ukaba ukomeye.
Ibinyomoro byera neza mu butaka burimo ifumbire, bufi te ubutote buhagije kandi buhitisha amazi n’umwuka. Ntibyihanganira ahantu hareka amazi cyangwa humaganye.
Ntigikura cyane ngo kigagare ariko kandi kikaba gishobora kugira amashami atuma gikwira ahantu hanini kandi akunze gushibukira ku mutwe.
Ibinyomoro bibamo amoko atandukanye bitewe n’ibara ry’igishishwa cy’urubuto. Bityo hariho ubwoko bugira igishishwa gitukura, cy’umuhondo, cya orange gisa na zahabu n’andi n’andi. Amoko y’ibinyomoro ashobora kandi gutandukana bitewe n’ingano y’urubuto kimwe n’uburyo urubuto rukoze.
Inkomoko y’ibinyomoro
Ikinyomoro ni igihingwa gikomoka muri Andes cyane cyane mu bihugu bya Peru, Chili, Equateur na Boliviya muri Amerika y’amajyepfo. Bihingwa cyane mu bihugu bya Australiya, Brezili, Colombiya, Indonesiya, Kenya, Portugali na leta zunze ubumwe z’Amerika na Venezwela. Ibihugu bicuruza cyane umusaruro w’ibinyomoro ku masoko mpuzamahanga ni Nouvelle zellande na Portugali.
Imbuto z’ibinyomoro:
Imbuto z’ibinyomoro zigira uburebure buri hagati ya cm 2 na cm 10. Izi mbuto zitangira kwera nyuma y’imyaka ibiri. Igiti kimwe cy’ikinyomoro gishobora kwera imbuto zingana n’ibiro 22 kugeza kuri 66 ku mwaka bitewe n’uburyo cyitaweho.
Imizi y’ibinyomoro Ibinyomoro bigira imizi migufi ikaba yishimira isaso ndetse no kuvomererwa igihe imvura ari nke.
Uruti cyangwa igihimba
Igihimba cy’ikinyomoro kirakura kikaba cyageza ku burebure bwa metero 6. Cyakora ibi bituma kitihanganira imiyaga myinshi bityo kikaba cyavunika.
Amoko y’ibinyomoro
Uko uteye umurama w’ikinyomoro siko ingemwe zizamuka zisa na nyina. Hariho amoko menshi atandukanywa cyane n’ibara ry’urubuto rweze n’ingano y’igiti. Nko mu gihugu cyacu hakunze kuboneka amoko atatu atandukanywa n’ubunini n’ibara ry’urubuto. Hari amoko yera ibinyomoro binini n’ayera ibinyomoro bito akunze kuba umuhondo cyangwa umutuku.
Muri Florida naho haboneka amoko abiri ariyo Inca Gold na Ecuadorian orange. Muri Brezil
ubushakashatsi bwashoboye gukora amoko aberanye naho.
Aho ikinyomoro cyera
Iki giti gikunda ahantu hari ubutumburuke buri hagati ya metero 300 na metero 3000. Hari aho ugisanga ku butumburuke bwo hasi cyane, ariko icyo gihe gitanga imbuto ntoya.
Ikinyomoro gikunda na none ahantu hari ubutaka bufashe ariko buhitisha neza amazi n’umwuka. Imizi yacyo ntiyihanganira ahantu amazi areka mu butaka kuko ibura umwukabityo igiti kigahita cyuma. Ni ngombwa kandi ko igihe wateye iki giti wihatira kukirinda imiyaga kuko ihita igitura hasi.
Amashami yacyo nayo iyo atangiye kwera imbuto uyarinda umuyaga. Iki giti gitangira kwera imbuto mu gihe cy’amezi 12 nyuma y’uko ugiteye mu butaka. Nyamara ni ngombwa gukuraho imbuto za mbere zikibumba kugirango imizi yacyo ibanze ifate neza mu butaka. Iyo wagihinze ugamije isoko igiti cyimara igihe gito mu butaka, ni ukuvuga imyaka iri hagati y’ine na 6.
Nyamara ariko iyo ucyitayeho neza ukagiha ifumbire n’amazi bikwiye gishobora kugeza ku myaka iri hagati ya 12 na 15 kigitanga umusaruro. Itsinda ry’indabo 20 rishobora gutanga imbuto zeze kuva kuri 4 kugeza kuri 5. Indabo zitabanguriwe ntizitanga umusaruro. Nyuma yo kurabya kimara ibyumweru bigera kuri 25 kugirango kibe cyeze neza.
Akamaro k’ibinyomoro mu mirire y’abantu
Ikinyomoro kigira vitamini C ku rugero rutandukanye bitewe n’ubwoko bwacyo, cyakora biri mu mbuto zizwi ziyikizeho cyane. Ibinyomoro bifi te kandi ibituma bishobora kugira uruhare mu kurwanya indwara nka cancers n’indwara zimwe na zimwe z’umutima. Izo ntungamubiri ni nka anthocyanins, beta-carotène, lutein,beta-cryptoxanthin a zeanthin. Ikinyomoro gifi te kandi n’ibinyamasukari bitanga ingufu. Ibinyomoro bikize kandi kuri vitamini A, B6, na E ndetse no ku myunyu nka Ferna Potassium. Ikinyomoro gikennye ariko ku bitangangufu ndetse no kuri fi bres.
Guhinga ikinyomoro
Icyitonderwa mbere yo gutera ibinyomoro
Mbere yo gutera ibinyomoro ni ngombwa gusuzuma ibi bikurikira:
Aho gihingwa n’uburyo gihingwa
Igihe cyo guhinga ibinyomoro: ibinyomoro bihingwa igihe cy’imvura cyane cyane igihe
cy’umuhindo ni ukuvuga mu kwezi kwa nzeri ndetse n’ ukwakira.
Ubutaka: Ubutaka buterwamo ibinyomoro bwakagombye kuba bufi te ubushyuhe bwa dogere 24-29°C
Imvura
Ibinyomoro bikunda ahantu hagwa imvura igabanyije neza mu mwaka , iri ku gipimo cya mm 1200- 3000 ku mwaka. Iyo nta mvura iriho cyane cyane igihe cy’izuba ni ngombwa kubivomerera. Kuvomerera hakoreshejwe amazi arenze akenewe bituma irwara indwara zo mu bwoko bw’uduhumyo (imiyege). Igihe nta mvura igwa ikinyomoro gishobora kwihanganira izuba ariko icyo gihe nta musaruro umusaruro uba muke n’imbuto zikaba nto cyane.
Umuyaga
Ubusanzwe ikinyomoro ntikihanganira imiyaga. Niyo mpamvu ahantu hateye ibinyomoro hakagombye gukikizwa n’inzitiro zitangira umuyaga.
Ubutumburuke bw’imisozi
Uhereye aho ibinyomoro byakomotse byera neza mu misozi miremire igwamo imvura nyinshi yo mu gihugu cya Brezil na Equateur. Ibi bituma ibihugu byinshi bihinga ibinyomoro ibarizwa hafi y’imirongo yo tropique ahari imisozi miremire hagwa n’imvura nyinshi. Muri ibyo bihugu ibinyomoro byera neza ku butumburuke buri hagati ya metero 300 na metero 3000 uvuye ku Nyanja.
Gutegura umurama
Sibyiza gukoresha umurama cyangwa ingemwe z’ibinyomoro zivuye ahabonetse hose utitaye kureba niba igiti zaturutseho kitagaragaza uburwayi. Imbuto y’ikinyomoro igomba guturuka ku giti kitagaragaza uburwayi ubwo ari bwo bwose. Birabujijwe gutera bene izo ngemwe kuko iyo uteye bene izo ngemwe zikunze gukwirakwiza uburwayi.
Gutegura umurama uzatanga ingemwe
Guhitamo aho umurama w’ibinyomoro uzaturuka mbere yo gutegura ihinga ni igikorwa
cy’ingenzi kuko uburyo imbuto y’ibinyomoro itoranyijwemo nibwo butuma witegura kuzabona umusaruro mwiza cyangwa umurima urwaye. Mu guhitamo aho umurama w’ibinyomoro uzaturuka ni ngombwa kwitondera ibi bikurikira :
Sarura imbuto z’ibinyomoro zeze neza zidafi te ubusembwa zahishije neza (yabaye umutuku,orange cyangwa umuhondo)
Satura imbuto z’ibinyomoro mo kabiri uvanemo imbuto zivanze n’umutobe ukoresheje
ikiyiko. Hanyuma ubishyire mu icupa ripfundikirwa wongeremo amazi upfundikire,
hanyuma uhugutishe imbuto (ubuhwa) zivanze n’umurenda, ubihugutishe iminsi 5
kugeza kuri 14 ubicugusa nibura kabiri ku munsi (mu gitondo na nimugoroba) kugirango byivange.
Gukora ubuhumbikiro
Niba udahita uzitera uzibike ahantu humutse ariko hahehereye mu mabahasha y’impapuro ariko nturenze amezi 3 utarazitera kuko iyo arenze zitamera kubera ko ubushobozi bwo kumera (pouvoir germinatif) bw’umurama bugenda bugabanuka cyane.
Bumwe mu buryo bukunze gukoreshwa mu rwego rwo gushaka ingemwe z’ibinyomoro ni ukwinaza umurama mu buhumbikiro. Ubu buryo ni bwo bukunze gukoreshwa cyane ariko si bwo bwonyine bukoreshwa mu kubona ingemwe z’ibinyomoro. Ingemwe z’ibinyomoro zishobora kuboneka hanakoreshejwe ingeri cyangwa zituburiwe muri laboratwari.
• Gutabira neza ibyatsi bigashira ahagenewe kuzajya ubuhumbikiro
• Gutegura imitabo: umutabo ugira ubugari bwa m 1 uburebura bugaterwa n’umubare w’ngemwe ukeneye. Hagati y’umutabo n’undi hasigara akayira ka cm 50
• Gufumbira neza ubutaka; igihe ubutaka busharira bwongerwamo ishwagara
• Gucamo uturongo ku buryo dutandukanywa na cm 5 hagati y’akarongo n’akandi ni ukuvuga imirongo 20 mu bugari bwa buri mutabo
• Hakurikiraho kubiba umurama w’ibinyomoro ku bujyakuzimu bwa mm10 hirindwa kuwegeranya.
• Gutwikira n’ubutaka muri twa turongo twabibwemo umurama w’ibinyomoro hanyuma ugatsindagira ubutaka gahoro gahoro. Mu gutwikira bakoresha utwatsi dukeya ahasigaye ukavomerera rimwe ku munsi mu gihe cy’ibyumweru bibiri cyangwa bitatu
• Kubakira ubuhumbikiro no kubusakara
• Uvanaho isaso iyo utugemwe tumaze kumera
• Iyo utugemwe tugize nibura cm 5 ni ukuvuga nibura nyuma y’ukwezi twimurirwa mu bihoho byateguwe muri pepiniyeri
Kwimurira ingemwe mu bihoho (muri Pepiniyeri)
Pepiniyeri yubakwa ahegereye amazi kugirango kuvomerera byorohe. Hagomba kuba kandi ari hafi y’inzira nyabagendwa kugirango bizoroshye gutwara ingemwe ariko hakaba hitaruye imirima y’ibinyomoro kugirango hirindwe indwara.
Iyo umaze guhitamo ahazajya pepiniyeri hakurikiraho imirimo ikurikira:
• Gutabira hatunganywa ahazajya pepiniyeri no kuharinganiza neza.
• Gupima no guca imitabo basiga hagati y’umutabo n’undi cm 50-80 z’akayira naho umutabo ukagira m 1,20 z’ubugari, uburebure bugaterwa n’umubare w’ingemwe wifuzwa.
• Imitabo ikikizwa ingeri z’ibiti kugirango zitangire ibihoho birimo ingemwe
• Kubaka pepiniyeri no kuyisakara
• Gupakira itaka mu bihoho bifi te cm 20 z’umurambararo na cm 40 z’ubuhagarike
• Gupanga ibihoho mu mitabo hagati y’ingiga zizengurutse imitabo
• Utugemwe tugemekwa mu bihoho nyuma y’iminsi 7 kugeza kuri 14 tumaze kumera mu buhumbikiro. Ni ukuvuga ko tuba dufi te cm 5 tumaze kugira amababi 2 cyangwa 3
• Hakurikiraho kujya bavomerera nibura 2 ku munsi mu gitondo na nimugoroba. Ni
ngombwa kwibuka kumenera ubutaka mu bihoho igihe cyose bigaragara ko ari
ngombwa
• Ingemwe zimaze kugira cm 15-25 ni ukuvuga zifi te igihe cy’amezi 2 nyuma yo kwinaza zishobora kwimurirwa mu murima wateguwe neza.
Gutera Umurima mushya w’ibinyomoro ushyirwa kure y’umurima ushaje bishobotse hagashyirwaho uruzitiro rw’ibiti (haie vive) rutandukanya iyo mirima yombi. Aha hashobora gukoreshwa ibiti bitanga ifumbire y’azote kugirango bitangire ibyonnyi kimwe n’indwara ziva mu murima umwe zijya mu wundi. Ibi bigira ingaruka nziza ku bidukikije bikanatuma uburumbuke bw’ubutaka bwiyongera. Igihe bitewe ku misozi ihanamye bifasha kurwanya isuri no gukomeza ubutaka.
Himurwa kandi hagaterwa gusa ingemwe zidafi te indwara iyo ari yo yose, zifi te amababi y’icyatsi kibisi gitoshye. Umuntu agomba gukoresha ingemwe ziturutse muri pepiniyeri izwi neza cyangwa ahandi hantu hazwiho gutunganya ingemwe nziza. Ni ngombwa kwirinda gutera ingemwe zigaragaza ubusembwa (ibibabi bifi te ibibara cyangwa zita amababi), zinanutse, zifite imizi yafatanye cyangwa y’umuhondo. Mbere yo kwimurira ingemwe z’ibinyomoro mu
murima, umuhinzi agomba kureba niba zarabonye akazuba kazikomeza (hardening off).
Ni ngombwa gukurikiza intambwe zikurikira kugira ngo ugire ingemwe nziza za marakuja:
• Kuvomerera ingemwe ku mugoroba ubanziriza umunsi zizaterwaho
• Gutera ingemwe kare mu gitondo cyangwa ku mugoroba (ari nabyo byiza) kugirango
ubuhehere bw’ijoro buzifashe kwisubira. Nta na rimwe ingemwe zigomba guterwa igihe
cy’izuba ryinshi .
• Gucukura umwobo uruta mu bugari no mu bujyakuzimu igihoho kirimo urugemwe
• Kuvanaho igihoho, gushyira urugemwe mu mwobo ku buryo igice cyarwo gifatanye
n’itaka ryari mu gihoho riringanira n’ubutaka bw’umurima. Gusubiza itaka mu mwobo
ugenda utsindagira buhoro buhoro kugeza ubwo bugera ku mizi ku buryo umuzi utihina, hanyuma ugatenguriramo itaka ryo ku nkombe z’umwobo ku buryo riringanira n’aho
itaka ryari mu gihoho ryagarukiraga.
• Gutsindagira ubutaka bw’i ruhande no kuvomerera
• Gusasira hakoreshejwe isaso ya cm 10 kugirango ubutaka bwegereye urugemwe
rwatewe bugumane ubuhehere no kugirango hagabanywe ibyatsi bibi. Ibi kandi bituma
ibitonyanga by’imvura bidakwirakwiza indwara ziri mu butaka.
• Mu gihe cy’izuba, ni ngombwa kubakira urugemwe umaze gutera, noneho ibyatwikirijwe bikajya bivanwaho buhoro buhoro.
Ni ngombwa gutera ingemwe z’ibinyomoro igihe imvura itangiye kugwa kugira ngo bishobore gufata neza. Ibi bikorwa mu kwezi kwa nzeri n’ukwakira. Ibinyomoro biterwa mu mirongo bitandukanyijwe n’intera iri hagati ya m 1 na 1,5 m hagati y’igiti n’ikindi na metero 4.5-5.0 hagati y’umurongo n’undi. Iyi ntera ituma ibinyomoro bidacucikirana mu murima kandi
igabanya ikwirakwiza ry’indwara kandi ituma gukata ibinyomoro no gutera umuti byoroha.
Iyi ntera irahagije ku buryo iyo ibinyomoro byeze bihumeka kandi bigakomera kuko ibishatse kugwa bifatwa n’ibindi.
Ku ntera ya Metero 1.5 hagati y’igiti n’ikindi na metero 4.5 hagati y’imirongo haterwa nibura ingemwe 1450 kuri hegitari.
Ingemwe zakuriranye zikomoka ku murama zirakatwa mbere yo kuzitera mu murima. Bazikatira nibura kuri cm 50 kubirango igiti nigishibuka , ibishibu bizaturuke hasi (kuko ubusanzwe bishibuka bigeze kuri metero nk’ebyiri). Nyamara kandi ingemwe zituruka ku ngeri zikurana ibishibu byinshi bigomba kugabanywa kugirango amashamu atangirire ku ntera ihagije uvuye ku butaka.
Igihe hatewe umurama havuka ingemwe zimeze nka nyina naho ingeri ziterwa zifi te nibura uburebure bwa cm hagati ya 60 na 90. Ingemwe zishobora gukatwa kugirango igiti kizagire amashami menshi kandi ntikizashurumbuke ngo kivunike. Ingemwe ziturutse ku ngemwe zirakura cyane ariko izikomoka ku ngeri ziba ngufi kandi zikagira amashami menshi (ibi ariko nanone biterwa n’igiti ingeri zitewe zaturutseho).
Ahantu haba umuyaga ukabije, intera hagati y’igiti n’ikindi iragabanuka. Ni ngombwa gukuraho Indabo zikurwaho mu mwaka wa mbere kugirango imizi irusheho gufata neza mu butaka.
Ni ngombwa kwibuka ko igiti gikatwa bihagije buri mwaka kugirango gitange amashami menshi azatanga imbuto, bakagikatira ku burebure bwa metero imwe kugeza kuri 1,20m. Ahenshi bakunze guhita bacyongera ifumbire y’imborera. Mu mwaka wa gatanu bongeramo ifumbire ingana na tone hagati ya 4 na 6 zivanze na phosphate ndetse na nitrate ya soda ndetse na sulphate de potasse . Ni ngombwa kugikata buri mwaka ukuraho amashami aherutse kwera. Iyo gikase neza bituma igihe cy’isarura kiyongera bikanoroshya igikorwa cy’isarura. Ni ngombwa
Indwara n’ibyonnyi
Ikinyomoro gihura n’ibibazo bitandukanye bishobora kugabanuka bitewe n’uburyo kitaweho.
Isazi zishobora kuruma urubuto, igishishwa gikingira urubuto kuko gikomeye ariko nyamara urubuto ntiruba rukigaragara neza bityo bigatuma ku isoko rutagurwa neza kubera isura mbi.
Ikibazo gikunze kugaragara cyane mu binyomoro ni indwara yitwa powederly milew iterwa na mikorobe zo mu bwoko bw’ubuhumyo zitwa Oidium sp bikagabanywa no gutera insecticide ivanze n’isabune cyangwa imiti ikomoka kuri neem. Hari kandi inzoka z’ibihingwa (nematodes iterwa n’inzoka yitwa Meloidogyne sp), root rot (kubora kw’imizi) cyangwa crown rot iterwa na phyotophthora sp) no kuraba biterwa na pseudomonas solanacearum. Kwita neza ku murima uteyemo ibinyomora bigabanya izi ndwara.
Gusarura
Urubuto rw’ibinyomoro rushobora kugira uburebure buri hagati ya cm 2 n’umunani . Urubuto rusarurwa rufi te akarizo karwo cyangwa rugasigarana igice cy’akarizo. Kubera ko igihu cy’urubuto gikomeye bituma abasarura bahita barushyira mu gafuka cyangwa mu ikarito basarurimo nta kibazo. Urubuto ruhisha neza mu gihe cy’ibyumweru biri hagati ya 6 n’umunani ariko ibi bigaterwa n’ubutumburuke bw’imisozi ibinyomoro byahinzweho.
Ubusanzwe kuri acre imwe hashobora gusarurwa kugeza kuri toni 6. Igiti kimwe kikaba gishobora gutanga umusaruro ungana cyangwa usumbye pounds 60 ku mwaka.
Ubwiza bw’umusaruro Imbuto zisaruwe ku binyomoro zishobora kubikwa kugeza ku byumweru 9 iyo zibitswe ku bukonje bwa dogere 4 kugeza kuri 10 hamwe n’ubuhehere bwa 90 kugeza kuri 95%. Iyo zibitswe mu bukonje buri munsi y’ubwo zirangirika. Naho iyo zishyizwe mu bukonje buri hejuru ya 20 zitangira kubora. Iyo ibinyomoro bihase bishobora gutunganywa mu nganda cyangwa bikabikwa muri frigo.
Ibinyomoro bitangira gusarurwa mu mwaka wa kabiri bitewe, bigatangirana umusaruro muke ugera kuri toni 4 kuri hegitari. Uyu musaruro ugenda wiyongera ku buryo mu mwaka wa kane ushobora kugera kuri toni 16 kuri hegitari. Hanyuma uyu musaruro ukagenda ugabanuka mu myaka ikurikiraho ku buryo muri rusange ikinyomoro kimara imyaka umunani mu murima.
IKiguzi cyo guhinga ibinyomoro
Mu busanzwe igiti cy’ibinyomoro gishobora gutanga umusaruro w’ibiro 22. Ku isoko ikirocy’ibinyomoro kimwe kigurwa amafaranga 500 i Kigali . Ibi bigatanga amafaranga angana 11000 ku giti ku mwaka. Gutera igiti, kugifumbira, kukivomerera no kugikata bishobora gutwara amafaranga angana 5000 ku mwaka naho gusarura no kugeza umusaruro ku isoko bigatwara amafaranga 1500 ku mwaka. Ku buryo ku mwaka urebye guhinga ikinyomoro, kugisarura no kukigeza ku isoko bishobora gutwara amafaranga 6500. Inyungu ivamo ikaba yagera ku mafaranga 5500 ku giti ku mwaka.
Kwita ku binyomoro mu murima
Iyo ikinyomoro gifite uburebure bwa metero 1-1.5 biba byiza iyo uhise ugikata imizi ku ruhande rumwe hanyuma ukakigonda ( lean) ku rundi ruhande (aha ugiha imfuruka ingana na dogere 30 kugera kuri 45). Ibi bituma havuka amashami ashibuka ku ruti aho gushibukira ku mutwe bityo akazatanga imbuto.
Aho bikuwe:
Website : www.rhoda.gov.rw
UBUHINZI BW‘ IBINYOMORO
Labels: ibinyomoro, imbuto, ubuhinzi

robotstxt: allowed

filter: keep


text:
Igisubizo: Bibiliya ntabwo itanga inyigisho zisobanura neza niba inyamaswa zo mu ngo cyangwa inyamaswa muri rusange zaba zifite “ubugingo” cyangwa se niba inyamaswa zo mu ngo cyangwa inyamaswa muri rusange zizajya mu ijuru. Ariko, dushobora gukoresha amahame rusange ari muri Bibiliya, kugira ngo dushake ibisubizo by’iki kibazo. Bibiliya yemeza ko umuntu (Itangiriro 2:7) n’inyamaswa (Itangiriro 1:30; 6:17; 7:15, 22) zifite “umwuka w’ubugingo”; niyo mpamvu umuntu n’inyamaswa ari ibiremwa. Ikintu cya mbere gitandukanya ikiremwamuntu n’inyamaswa, n’uko umuntu yaremwe mu ishusho kandi akaba asa n’Imana (Itangiriro 1:26-27), mu gihe inyamaswa zo atari ko zaremwe. Kuba umuntu yararemwe mu ishusho kandi akaba asa n’Imana, bisobanuye ko abantu basa n’Imana kandi bakaba bashobora kuyoborwa n’umwuka, bafite ibitekerezo, amarangamutima, ndetse n’igice kimwe kigize ubuzima bw’umuntu kizakomeza kubaho na nyuma y’urupfu. Niba inyamaswa zo mu ngo cyangwa inyamaswa muri rusange zifite “ubugingo” cyangwa imiterere idafite agaciro, impamvu n’uko ari ibiremwa bitandukanye n’umuntu kandi bifite “agaciro gato cyane”. Iri tandukaniro risobanura ko “ubugingo” bw’inyamaswa yo mu rugo cyangwa inyamaswa muri rusange budashobora kwongera kuzabaho nyuma y’urupfu.
Iyindi ngingo yo kwitabwaho n’uko inyamaswa ari igice kimwe mu buryo Imana yokoresheje irema isi n’ibirimo, dusanga mu Itangiriro. Imana imaze kurema inyamaswa yavuze ko ari nziza (Itangiriro 1:25). Kubera izo mpamvu rero, nta mpamvu n’imwe ibuza inyamaswa kuzaba no mu isi nshya (Ibyahishuwe 21:1). Hazabaho byanze bikunze inyamaswa mu bwami bw’imyaka igihumbi (Yesaya 11:6; 65:25). Ariko biragoye guhamya niba zimwe muri izi nyamaswa, zizaba ari inyamaswa zo mu ngo tubana nazo kuri iyi si. Tuzi neza ko Imana itarobanura ku butoni kandi ko nitugera mu ijuru, tuzisanga mu masezerano yuzuye arimo icyemezo cy’Imana cyerekeye iki kibazo, uko gishobora kizaba kimeze kwose.
Ikibazo: Mbese inyamaswa zo mu ngo cyangwa inyamaswa muri rusange zishobora kujya mu Ijuru? Mbese inyamaswa zo mu ngo cyangwa inyamaswa muri rusange zigira ubugingo?
Igisubizo: Bibiliya ntabwo itanga inyigisho zisobanura neza niba inyamaswa zo mu ngo cyangwa inyamaswa muri rusange zaba zifite “ubugingo” cyangwa se niba inyamaswa zo mu ngo cyangwa inyamaswa muri rusange zizajya mu ijuru. Ariko, dushobora gukoresha amahame rusange ari muri Bibiliya, kugira ngo dushake ibisubizo by’iki kibazo. Bibiliya yemeza ko umuntu (Itangiriro 2:7) n’inyamaswa (Itangiriro 1:30; 6:17; 7:15, 22) zifite “umwuka w’ubugingo”; niyo mpamvu umuntu n’inyamaswa ari ibiremwa. Ikintu cya mbere gitandukanya ikiremwamuntu n’inyamaswa, n’uko umuntu yaremwe mu ishusho kandi akaba asa n’Imana (Itangiriro 1:26-27), mu gihe inyamaswa zo atari ko zaremwe. Kuba umuntu yararemwe mu ishusho kandi akaba asa n’Imana, bisobanuye ko abantu basa n’Imana kandi bakaba bashobora kuyoborwa n’umwuka, bafite ibitekerezo, amarangamutima, ndetse n’igice kimwe kigize ubuzima bw’umuntu kizakomeza kubaho na nyuma y’urupfu. Niba inyamaswa zo mu ngo cyangwa inyamaswa muri rusange zifite “ubugingo” cyangwa imiterere idafite agaciro, impamvu n’uko ari ibiremwa bitandukanye n’umuntu kandi bifite “agaciro gato cyane”. Iri tandukaniro risobanura ko “ubugingo” bw’inyamaswa yo mu rugo cyangwa inyamaswa muri rusange budashobora kwongera kuzabaho nyuma y’urupfu.


text:
Ikinyamakuru Touchrwanda.com uyu munsi cyabateguriye zimwe mu nzira wanyura cyangwa se wakoresha mu gihe hari umukobwa wakunze bityo ukabura uko uhuza nawe, zikaba zagufasha kugirango wigarurire umukobwa wakunze.
Mu buzima bwa buri munsi habaho urukundo hagati y’igitsina gore ndetse n’igitsina gabo, gusa akenshi usanga igitsina gabo aricyo gifata iyambere mu gukunda cyane, dore ko bigaragara cyane ko abagabo ari nabo bavunika mu kugirango urukundo rukomere.
Uyu munsi twabateguriye inzira 3 gusa zizabafasha mu kutazongera kuvunika cyane kuko izo nzira zituma uwo wakunze muhora mukubitana cyane bityo akazashiduka yakwisanzemo nawe wambwisanzemo.
1. Gutura mu gace umukobwa atuyemo:
iyi nzira nimwe munzira zizagufasha kwigarurira uwo wakunze cyane, kubera igihe cyinini bizatuma uhura nawe bityo nyuma muze kumenyerana ku buryo muzatangira no kuzajya muganira bya hato na hato, maze ejo hazaza ubunshuti bwanyu bukazagenda bukomera akazashiduka asigaye anagusura.
2. Ku mashuri: Kuba muri za muvoma(clubs) nawe abamo:
Akenshi usanga urukundo rukomera kugeza kundunduro; ruba rwarahereye mu mashuri yisumbuye ndetse naza kaminuza, bityo urukundo rugakura kugeza babanye akaramata. Ku bwibyo rero niba ubona umukobwa ukumva uramukunze gerageza ube muma muvoma nawe abamo, ku buryo azajya akubona kenshi kandi nawe ugahura nawe kenshi.
Hari n’igihe muri iyo muvoma mubamo usanga mwese babatoreye nko kuba abayobozi runaka, noneho mukazajya muhura kenshi gashoboka: nko mu Manama ya bayobozi, mu gufata ibyemezo runaka…, ibyo byose n’ibintu bizagufasha kugenda uhura nawe cyane bityo akwibonamo cyane ku buryo numubwira ibijyanye no gukundana atazabona uko yaguhakanira.
3. Gusenga mu idini umukobwa asengamo:
Akenshi amadini nayo agira uruhare mu guhuza abantu bityo bigatuma akenshi hanavukamo abakundana bakanarushinga. Mu bushakashatsi bwakozwe, hagaragaye abantu benshi bashyingiwe biturutse kukuba barahuriye mu idini ndetse batanaziranye, ariko nyuma bakisanga bakundanye.
Gusenga mu idini imwe rero nabyo bizagufasha guhura cyane, dore ko akenshi ushobora no gusanga mubanana nko muri Cholari imwe, bityo bikazajya bigufasha guhura nawe cyane no kugirango Wigarurire Umukobwa Wakunze wihebeye.
The post Dore inzira 3 wakoresha Kugirango Wigarurire Umukobwa wakunze appeared first on Touchrwanda.com.
This post first appeared on Rwanda Entertainment News - Touchrwanda.com, please read the originial post: here


text:
U Rwanda rweretse isi ko amahoro ashoboka – Morgan Freeman
Morgan Freeman umukinnyi ukomeye wa Filime wo muri Amerika (USA) ahamya ko ibyo yabonye mu Rwanda bimwereka ko amahoro ashoboka ku isi.
Yabitangaje ubwo yasuraga Urwibutso rwa Jenoside rwa Kigali ruri ku Gisozi, kuri uyu wa mbere tariki ya 15 Gicurasi 2017.
Yasuye rwo Rwibutso, ahamara amasaha arenga atandatu afata amashusho ya filime ari gutegura. Yanaganiriye na bamwe mu barokotse Jenoside yakorewe Abatutsi.
Nyuma yo gusura Urwibutso rwa Gisozi, yatanze ubutumwa bugira buti “Turi hano nk’itsinda ry’abakora filime ivuga kuri Jenoside ariko twanaje hano kwiga ubumwe n’ubwiyunge kandi ibyo tumaze kwiga bituma twifuza kurushaho kubamenya.
Ikindi ni uko ibyo mumaze kugeraho nyuma ya Jenoside mubikesha Ubumwe n’Ubwiyunge biduha icyizere ko amahoro ashoboka. Murakoze!”
Mbere yo gusura Urwibutso rwa Jenoside rwa Gisozi, Morgan Freeman yasuye ahantu hatandukanye mu Rwanda, harimo Pariki y’Ibirunga aho yasuye ingagi zaho.
Amakuru avuga ko uwo mukinnyi wa Filime ukomeye ku isi ari mu Rwanda, yatangiye kumvikana mu cyumweru gishize, cyatangiye ku itariki 08 Gicurasi 2017.
Morgan Freeman wavutse mu mwaka wa 1937, azwi muri filime zitandukanye zakunzwe nka “London Has Fallen”, “Olympus Has Fallen”, “Lucy”, “Evan Almighty”, “Momentum” n’izindi.
Dukurikire ukanda kuri Like
Ibitekerezo ( 2 )
mugemuduha apudedi kumikino yiburayi nibabyakunda
Ibyo nibyo twifuza kugirango namahanga amenyeko urwanda arigihugu kdi dushoboye,arko nanone nanenga abanyarwanda batagira ishyaka ryokugaragaza igihugu ukokiri ahubwo bakishimira gusenya.Murakoze!


text:
Byangabo: Barasaba inzego z’umutekano gukaza umutekano kubera urugomo rwiyongera mu minsi mikuru
Ubwo abantu basaga 10 barwanaga bapfuye amafaranga y’ikimina. Abaturage bo mu Isantere ya Byangabo mu Murenge wa Busogo, Akarere ka Musanze barasaba inzego z’umutekano gukaza umutekano muri iyo santere More...
Rulindo barasabwa kubungabunga umutekano wabo muri minsi mikuru.
Hirya no hino mu minsi mikuru usanga abantu bataka ikibazo cy’umutekano muke uterwa na byinshi bitandukanye nk’ubujura, ubusinzi n’ibindi. Mu rwego rwo gukumira icyazabuza abanyarulindo kwizihiza More...
Nyabihu: Abateza umutekano muke bitewe n’ubusinzi,urugomo n’ibindi mu gihe cy’iminsi mikuru bahagurukiwe
Bamwe mu baturage bo mu karere ka Nyabihu bavuga ko mu gihe cy’iminsi mikuru hakunze kugaragara ibyaha bitandukanye bishingiye ahanini ku businzi n’urugomo. akaba ariyo mpamvu basaba abashinzwe umutekano More...
Karongi: Ngo hari abaguma mu buhungiro kubera ubusambo bwa bene wabo bari mu gihugu bigwijeho imitungo yabo
Kuru uyu wa 15 Ukuboboza 2014, mu Karere ka Karongi habaye inama y’umutekano yaguye itegura uburyo abaturage bakwizihiza iminsi mikuru mu mudendezo ndetse yiga no ku bindi bibazo by’umutekano no More...


text:
Minisitiri Karugarama arasaba urubyiruko kwirinda inzangano zitandukanya Abanyarwanda.
Minisitiri w’Ubutabera, Karugarama Tharcisse yasuye urwibutso rwa Murambi ruri mu karere ka Nyamagabe, asaba abakiri bato kwirinda ibitekerezo n’inzangano bitandukanya Abanyarwanda.
Iki gikorwa cyo gusura uru rwibutso rwa Murabi cyabaye kuri uyu wa 9/9/2012, ari kumwe n’abakozi bo muri Minisiteri y’Ubutabera ,ab’akarere ka Nyamagabe ndetse n’imfubyi zirera ziba mu murenge wa Ngoma basobanuriwe amateka y’u Rwanda mbere na nyuma ya Jenoside yakorewe Abatutsi mu 1994.
Nyuma yo kwirebera ibimenyetso bya jenoside yakorewe Abatutsi,minisitiri Karugarama yatangaje ko nk’abakozi ba Minisiteri y’Ubutabera bari baje kwifatanya n’ababuriye imiryango yabo i Murambi.
Minisitiri Karugarama kandi yasabye  abari aho cyane cyane urubyiruko  kwirinda no kurwanya ibitekerezo n’inzangano bishingiye ku moko we yavuze ko “atagira ishingiro.â€
Ati “ Ikibazo rero cy’amoko mwa bantu mwe mukiri bato, uko mugenda mukura  mukivemo. Nta hantu bidutwara, izo nyigisho zararambiranye, icyo twavanyemo ni iki? Ni ukwica impinja, ni ukwica abakecuru, ni Jenoside.â€
Abakozi ba Minisiteri y’Ubutabera kandi  bateye inkunga y’amafaranga ibihumbi 200 uru rwibutso rwubatse ku musozi wa Murambi ahiciwe inzirakarengane z’Abatutsi zari zahungiye mu kigo cy’ishuri ry’imyuga  cyari kitararangiza kubakwa.
Imibare itangwa n’abakozi b’uru rwibutso igaragaza ko rushyinguyemo imibiri igera ku bihumbi 18 y’inzirakarengane za Jenoside yakorewe Abatutsi mu 1994.
Nyuma yo gusura uru rwibutso rwa Murambi, abakozi ba Minisiteri y’Ubutabera bakomereje mu karere ka Huye aho bagiye gusura imfubyi za Jenoside zibana zibumbiye mu itsinda ryitwa ‘Urumuri Club’ mu kagari ka Matyazo ko mu murenge wa Ngoma.
Abakozi ba Minisiteri y’Ubutabera bateye izi mfubyi inkunga ingana na miliyoni y’amafaranga y’u Rwanda.


text:
Jenoside yakorewe Abatutsi ni isomo ku isi yose - Lt Gen Enzo Vacciarelli
Umugaba mukuru w’ingabo zirwanira mu kirere mu Butaliyani, Lt Gen Enzo Vacciarelli avuga ko Jenoside yakorewe Abatutsi mu Rwanda ari isomo ku isi yose.
Yabivuze kuri uyu wa kabiri tariki ya 25 Nyakanga 2017, ubwo we n’abamuherekeje basuraga urwibutso rwa Jenoside yakorewe Abatutsi rwa Kigali ruri ku Gisozi.
Aha ni hamwe mu hantu iri tsinda ry’Abataliyani ryasuye, mu ruzindiko rw’iminsi ibiri barimo mu Rwanda, rwatangiye kuri uyu wa kabiri.
Uwo muyobozi yavuze ko yaje mu Rwanda mu rwego rwo gutsura umubano usanzwe uri hagati y’ibihugu byombi ariko akanunamira abazize Jenoside yakorewe Abatutsi bashyinguye mu rwibutso rwa Gisozi.
Agira ati “Nasuye u Rwanda mu rwego rw’ubucuti dufitanye ariko nagombaga no guha icyubahiro inzirakarengane zishyinguye hano. Jenoside yakorewe Abatutsi ni isomo ku isi yose, ngomba kugira icyo nkora kugira ngo hatazagira ahandi biba ku isi.”
Kugira ngo ibi bitazongera kubaho, abantu bagomba kubahana, bagaharanira amahoro n’ubwigenge bwabo basigasira umuco wabo wabagejeje ku buzima babayeho ubu ndetse bakanawusangiza n’abandi.”
Lt Gen Enzo Vacciarelli kandi yanditse mu gitabo cy’abashyitsi, aho yagize ati “Agahinda dufite gashobora kuzaduha imbaraga zo kubaka ejo heza.”
Mbere yo gusura urwibutso, aba bashyitsi babanje gusura Minisiteri y’Ingabo.


text:
Menya unasobanukirwe indwara ya bwaki
Bwaki ni imwe mu ndwara iterwa n’imirire mibi ishingiye ku kubura intungamubiri. Iboneka mu moko abiri: hari bwaki yumisha (marasme) n’ibyimbisha (kwashiorkor).
Izi ndwara usanga zibasira abana bato bacutse imburagihe cyangwa se batabona amashereka ahagije n’abana badafata indyo yuzuye. Kuba umubyeyi adasobanukiwe iby’imirire cyangwa se adafite ubumenyi mu gutegura indyo yuzuye bishobora gutuma umwana arwara bwaki. Ikunze kandi kugaragara ku bana bavukiye mu bukene cyangwa se aho amapfa yateye.
Nubwo zombi zijya gusa, hari aho zitandukaniye; kuko imwe itera kumagara indi igatera kubyimbagana.
Bwaki yumisha (marasme)
Iyumisha iterwa no kubura intungamubiri zitwa porotoyine na calori (cg imbaraga umubiri ukoresha) zihagije mu mubiri. Iyo zibuze umubiri ugira intege nke ndetse bimwe mu bikorerwa mu mubiri bigahagarara. Kurwara bwaki yumisha bikomeye bishobora no gutera bwaki ibyimbisha.
Impinja zitonka, abana bato n’abashaje nibo bafite ibyago byinshi byo kurwara iyumisha
Ibimenyetso bya bwaki yumisha;
- Gutakaza ibiro bikabije
- Gupfuka umusatsi
- Kuzongwa bikabije
- Kugira iminkanyari nk’iy’umusaza
- Kudakura mu gihagararo
- Guhora ushonje ushaka kurya
- Kumagara
- Guhitwa
Bwaki ibyimbisha (kwashiorkor)
Ibyimbisha ni indwara iterwa n’igabanuka rikabije rya porotoyine akaba ari nabyo bitera kubyimbagana. Iyi ndwara ikunze kwibasira abana bacutse imburagihe. Kandi ushobora kuyisangana n’abana bakunze kurya ibiryo birimo ibinyembaraga (carbohydrates) gusa nk’ibijumba gusa, ntibabone proteyine zihagije. Aho itandukaniye na bwaki yumisha nuko iyi ituma amazi yireka mu bice by’umubiri nk’amaguru, amaboko no mu maso bityo hakabyimba.
Ibimenyetso bya bwaki ibyimbisha;
- Kubyimbagana bitangirira ku birenge n’amaguru
- Kwigunga, kwanga kurya
- Gutakaza ibiro ku buryo budakabije
- Kudakura mu gihagararo
- Gusaduka, komoka no gucika ibisebe ku ruhu
- Kurwara ubugendakanwa
- Gucurama umusatsi
- Gucika intege
- Ibara ry’umusatsi rihinduka umuhondo
- Ubudahangarwa bw’umubiri buragabanuka
- Guhitwa
Ni ngombwa ko iyi ndwara ivurwa byihuse kuko kutayivuza bishobora kuvamo urupfu
Uko wakwirinda bwaki
Burya buri gihe kwirinda biruta kwivuza. Bwaki ni indwara ishobora kwirindwa rwose. Bamwe mu babyeyi usangwa baterwa isoni no kumva ngo umwana we afite iyi ndwara.
Dore rero uko wayirinda:
- Gutegura indyo yuzuye; ugaha umwana imbuto, imboga, ibimwongerera ingufu, ibimufasha gukomera n’ibindi.
- Gufata amafunguro arimo poroteyine nk’amagi, inyama, soya , ibishyimbo ,amata.
- Konsa umwana igihe gihagije (ukageza byibuze ku minsi igihumbi.


text:
Kuri uyu wa kabiri tariki 09/01/2018 mu karere ka Karongi hakomeje itorero ry’abanyeshuli bari mu biruhuko mu ma zone yose y’Akarere ka Karongi ariyo TTC RUBENGERA, ESAPAN NGOMA, GS GISOVU, ES KIRINDA na ES RUGABANO rikaba ryitabiriwe n’abanyeshuli 1794 (Igitsina gabo 806 n’Igitsina gore 943) kuri 1904 bari bateganijwe mu Karere kose ka Karongi. imibare w'abatozwa dufite ntiwahindutse. Bakaba bakora gahunda z’Imyitozo ngororamubiri, Akarasisi, Intambwe y'intore n'Umukorongiro wo kunyura mu mitego.
Kuri uyu munsi habaka hatanzwe ibiganiro bikurikira :
1.Amateka na sociologie by'ihohoterwa mu miryango
2.Umurongo w'imikorere n'imitunganyirize y'urugerero rwo kurwanya ibiyobyabwenge,
3.Kurwanya ingengabitekerezo ya genocide na gahunda ya Ndi Umunyarwanda
4.Ubizima buzira umuze mu buryo bwo gutegura PFT izakorwa ejo kuwa 10/01/2018,
Muri rusange ingando ziragenda neza ku ma Sites yosse kuko abatoza bose bahari n’imibereho y’abatabiriye ingando ni myiza imeze neza ku bijyanye n’amafunguro aboneye kuko mu gitondo bahabwa umugati n'igikoma n'amafunguro ya Saa Sita na nimugoroba ku buryo buhagije. Uretse abarwayi gusa 4 bagiye mu bitaro: umukobwa wo kuri site ya TTC Rubengera wagiye ku bitaro bya Kibuye, abandi 3 barimo abakobwa 2 n'umuhungu 1 bo kuri site ya GS Gisovu bagiye ku bitaro bya Mugonero. Abandi n'indwara zoroheje baravurwa bagasubira muri gahunda z'Itorero.


text:
Amarerero y’abana b’abakene yatumye bashabuka bagira n’isuku
Ababyeyi b’abakene bo mu Karere ka Huye bishimira amarerero yashyiriweho abana babo kuko yatumye basigaye bisanzura nk’abandi bana.
Ayo marerero ari mu mirenge umunani muri 14 igize ako karere. Yashyizweho n’umuryango DUHAMIC- Adri mu rwego rwo gufasha ababyeyi bo mu cyiciro cya mbere n’icya kabiri cy’ubudehe kwikura mu bukene no gutuma abana babo biga.
Florence Mukanyandwi, umwe mu babyeyi barerera mu irerero riri mu murenge wa Rwaniro, avuga ko iryo rerero ryatumye umwana we ashabuka.
Agira ati “Umwana wanjye yaratinyaga ariko ubu byarahindutse. Ubona anishimye.”
Undi mubyeyi, ufite umwana w’imyaka itandatu ariko wagwingiye, avuga ko irerero ryatumye ryatumye ubuzima bw’umwana we bumera neza.
Agira ati “Kubera ubukene, igikoma ntiyari azi icyo ari cyo. Mbona kagenda kiyongera. Gasigaye kanishimye.”
Muri ayo marerero, ababyeyi basabwa gutanga mironko y’amasaka ku kwezi n’igiceri 100RWf cyo kuyashesha, kugira ngo babashe kunywa igikoma. Banasabwa gutanga amafaranga 300RWf ku gihembwe.
Tabeya Mukamisha, ukorera DUHAMIC-Adri mu Mirenge ya Kinazi na Rwaniro, avuga ko muri rusange uyu muryango umaze gushyiraho amarerero 32 mu mirenge umunani bakoreramo.
Avuga ko bayashyizeho batekereza abana b’abakene bo mu cyiciro cya mbere n’icya kabiri cy’ubudehe kuko ahanini ari bo batabashaga kwiga mu mashuri y’inshuke asanzwe. Ayo marerero ariko ngo yakira abana bose.
Agira ati “Hano I Kamwambi dufite abana b’abagenerwabikorwa 35, n’abandi batari ab’abagenerwabikorwa 45.”
Akomeza avuga ko isuku ari indi nyungu aba bana bagirira mu marerero. Kuko ngo barayitozwa kandi n’ababyeyi babo barabasukura mbere yo kuza ku ishuri.
Ibyo ngo binyuranye n’uko mbere birirwaga mu rugo, ababyeyi bigiriye mu mirimo batanitaye ku isuku yabo.
Serivisi z’uburezi mu Karere ka Huye zivuga ko kugeza ubu muri aka karere hari amashuri 98 yigisha abana batoya. Abamo gahunda y’irerero ni 68.


text:
BUHORO BUHORO NIRWO RUGENDO. Ndabyibuka namenye ubwenge mfite ababyeyi Bose ariko numvagako bazahoraho kandi numvaga mbyishimiye. Ibyo byishimo ntibyamaze igihe kuko nyuma y’ umwaka papa yahise yitaba Imana mbona ubuzima burahindutse cyane . MAma yari umugore wa gatatu kuberako papa NGO yari yarapfushije abagore 2 birumvika hari abandi bana yari afite bakuru. Kuva ubwo imiryango yatangiye kutwirukana kuburyo muri iyo myaka 4 nari mfite na murumuna wanjye warufite imyaka 2 twabayeho mubuzima butoroshye cyaneko na mama ntambaraga yari afite kuberako yaratwite Inda yamezi 7 gusa yakoze uko ashoboye kose araturera turakura dutangira kwiga abantu bakajya bibaze ukuntu umugore w’umupfakazi yakwigisha abana bigashoboka. Tubifashijwemo n’Imana ndetse n’abagiraneza byarashobotse nubwo bitari byoroshye ,,,,,,,,,,,,,,,,,,,,,
Ndabyibuka njya mumwaka wa mbere secondaire najyanye na mama dukora urugendo rw’ amasaha 4 namaguru kuberako nta mafaranga yo gufata imodoka twari dufite cyaneko n’ ibikoresho by’ ishuri bitari byuzuye.Tukihagera nabonaga ntamwana nunwe dusa ntangira kwibaza niba koko nanjye nkwiye kwiga mwiryo shuri; gusa nahabonye abo nakwita nk’abavandimwe kuko bamfashaga muburyo butandukanye: kumpa udukoresho tumwe na tumwe, kunyigisha isuku, kumenyereza ikigo,,, ushobora kwibaza aho nakuraga anafaranga y’ ishuri!!? Mama yakoreraga abandi mumirima yabo nko guhinga, kubagara,,, ayo bamuhaye akagura ibiti mu ishyamba akabyasa we ubwe inkwi akazijyana mu isoko akabona amafaranga adutunga kandi akanatwigisha byarakomeje rero mba ndangije icyiciro rusange( tronc commun) ndatsinda namanota meza gusa numva kwiga kwanjye birangiriye aho kuko noherejwe gukomereza amashuli mucyindi kigo bantandukanije nazanshuti zamfashaga.Cyaneko n’umubyeyi yari amaze kunanirwa nawe ubwe yambwiraga kuva mu ishuri. Nakomeje guhatiriza nubwo murumuna wanjye umwe yari muwa mbere mumashuri y ‘ibanze y’imyaka 9(9years basic education) yumvagako ibikoresho ,amafaranga cyangwa ikindi cyose nkenera kujyana Ku ishuri aribyo nawe agomba kubona ibyo nabyo bimbera inzitizi. Ubuzima bwakomeje gutyo arinako nagendaga mbona abagiraneza batandukanye mbona urugamba ndarusoje abantu baratangara bumvise ko ndangije kwiga ndigukora itorero nk’ abandi cyaneko abenshi batemeragako nagiye kwiga bavugaga ko nagiye gukora akazi ko murugo.
Ubu ndi kw’isoko ry’umurimo nk’abandi… BUHORO BUHORO NIRWO RUGENDO
” Your future is not defined by your past ”
Imigisha myinshi


text:
Kuwa 8 Werurwe 2017 ubwo hizihizwaga umunsi mpuzamahanga w’abagore, nibwo iri huriro rifatanyije na sosiyete y’itumanaho ya MTN Rwanda n’Ikigo cy’Ubwishingizi cya Radiant, bashyikirije izi mashini ku makoperative abiri y’abagore batunzwe n’umwuga w’ubudozi.
Amakoperative yafashijwe ni ‘Tinyuka mudozi urashoboye’ igizwe n’abantu 12 n’iyitwa ‘Turimbe’ irimo abantu 19.
Umuyobozi mu Ihuriro ry’Abagore bikorera, Agnes Samputu, yabwiye IGIHE ko bahisemo gufasha aya makoperative y’ubudozi bitewe n’uko basanze imashini bari bafite zishaje, zitanagezweho nyamara bafite ubushake bwo gukora kugira ngo biteze imbere.
Yagize “Twahisemo kubafasha kuko ubusanzwe inshingano y’ihuriro ryacu ari ugushakira amahugurwa no kubakorera ubuvugizi, ni nayo mpamvu twegereye MTN na Radiant kugira ngo babafashe nabo biteze imbere, cyane ko bari baranigomwe bafata umwanya bajya gushora imari mu ishuri ryo kudoda kugira ngo barusheho kunoza umurimo wabo.”
Yashimiye MTN Rwanda na Radiant byatanze inkunga kugira izo mashini ziboneke. Sosiyete y’itumanaho yaguze imashini umunani za miliyoni eshatu, naho iy’ubwishingizi igura enye.
Umuyobozi wa Radiant, Tuhairwe Kamanzi Ovia, yasobanuye ko batanze iyo nkunga kuko Radiant ifata abagore nk’inkingi y’iterambere.
Ati "Turifuza ko imashini bazazikoresha neza bagatera imbere bubaka n’imiryango yabo.”
Yanibukije aya makoperative gufatira izo mashini bahawe ubwishingizi kugira ngo izigize ikibazo zikoreshwe.
Umuyobozi wa Koperative ya Tinyuka Mudozi, Uwimana Fatuma, yashimiye iyo nkunga bahawe.
Yagize ati “Turishimye cyane kuko tugiye kwiteza imbere vuba mu buryo bugaragarira buri wese, cyane ko mbere twakoreshaga imashini zitwa ’nyonganyonga’ ku buryo byanadusabaga gufata urugendo rwo kujya gukoresha ahandi hantu hari inziza. Ariko kuba ubu tubonye izigendanye n’igihe, turizera ko tugiye kwiteza imbere cyane.”
Aya makoperative yashimiye Ihuriro ry’abagore bikorera ryabashakishirije inkunga, anasaba ko ryazakomeza no kubashakira amahugurwa kugira ngo barusheho kwiteza imbere.


text:
Abagize urugaga rw’abakora imirimo itandukanye itanditse (SYTREICI) bizihije umunsi mpuzamahanga w’umurimo ku nshuro yabo ya mbere, bungurana ibitekerezo ndetse banizezwa na Minisiteri ifite umurimo mu nshingano ko nabo bafite uburenganzira busesuye bwo kubona ubwiteganyirize bw’abakozi.
Ibi byagarutsweho mu birori byahuje abagize urugaga rw’abakozi bakorera imirimo itanditse mu bice bitandukanye mu mujyi wa Kigali, byabereye ahazwi nko kuri Maison de Jeune mu murenge wa Kimisagara.
Benshi mu bagize SYTREICI ni bamwe mu baretse imirimo itandukanye yatezaga akajagari mu mujyi wa Kigali, nk’ubuzunguzayi, abana bo mu mihanda ndetse hakabamo n’abakora imirimo inyuranye nk’abakozi bo mu ngo, abakora umwuga w’ubudozi, abakora imirimo yo gufurira abantu, abadozi b’inkweto...
Aba bantu biganjemo abakoraga ubucuruzi bwo mu muhanda buzwi nk’ubuzunguzayi bamaze kubureka, bose mu buhamya bwabo bagarukaga ku buzima bwiza babayeho nyuma yo kuvanywa mu mihanda bagahurizwa hamwe, bamwe bagahabwa igishoro ndetse n’amasoko agezweho yo gucururizamo.
Mukazitoni Christine wari umuzunguzayi w’imbuto mu mujyi wa Kigali yavuze ko bamwe mu baretse ubuzunguzayi bakorewe ubuvugizi, bahabwa amasoko, babakora amatsinda bagana amabanki,ubu bakaba bakora ubucuruzi bufite gahunda kandi bubaha icyerekezo.
Yagize ati “Nazunguzaga agatebo k’imbuto nta address twari dufite ariko ubu dufite address dukorera mu isoko ryemeye n’amategeko.Ababyeyi twishyize hamwe SYTREICI idukorera ubuvugizi.Turi mu byishimo ntabwo tukiri mayibobo ahubwo turacuruza tunezerewe.”
Umuyobozi mukuru wa SYTREICI, Nyiramasengesho Jeanette yavuze ko iyi Syndika igihanganye n’ikibazo cyo gushakira abanyamuryango bayo aho bakorera, cyane ko umubare w’abakora ubucuruzi buciriritse butanditse ukiri munini cyane.
Yavuze ko nyuma yo guhuriza hamwe abanyamuryango, bagiye baganirizwa mu rwego rwo kubahindura imyumvire, babatinyura kugana amabanki ndetse banabigisha umuco wo kwizigamira, none ubu bageze ku rwego rushimishije.
Ati “ Abenshi ikibazo bari bafite gikomeye ni ukuba nta gishoro bari bafite, kandi noneho kubagira inama akensi batandukanye tukabona ko bitashobokaga.Syndika ikintu yabanje gukora gikomeye ni ukubanza kubahuriza hamwe,tumaze kubahuriza hamwe dutangira kwiga uko haboneka ibishoro bikeya.”
Umuyobozi mukuru wa SYTREICI, Nyiramasengesho Jeanette
Umugenzuzi Mukuru w’umurimo muri MIFOTRA, Hobes Nkundimana yasabye abibumbiye muri SYTREICI gukora cyane bakava mu bakora imirimo iciriritse bakajya mu byiciro bya ba Rwiyemezamirimo.
Nkundimana yakomeje avuga ko abakora imirimo itanditse batigeze bahezwa ku bwiteganyirize bw’abakozi, aboneraho kubamara impungenge ko nabo bari mu bagomba guteganyirizwa.
Ati “Itegeko ry’umurimo mu Rwanda ntiryigeze riheza abakora imirimo itanditse. N’ubwo itegeko ry’umurimo rivuga ko 90% by’abakozi babarirwa mu mirimo itanditse, ntibikuraho ko basigarana uburenganzira ku bwiteganyirize bw’abakozi, uburenganzira ku kwibumbira hamwe n’uburenganzira ku buzima n’umutekano mu kazi. Niyo mpamvu rero tuvuga ko badahejwe ku bijyanye n’ubwiteganyirize bw’abakozi.”
Umugenzuzi Mukuru w’umurimo muri MIFOTRA, Hobes Nkundimana nawe yitabiriye ibi birori
Syndika y’abakozi bakora imirimo itandukanye itanditse (SYTREICI), yashinzwe mu kwezi kwa Gashyantare 2014 ku gitekerezo cya Nyiramasengesho Jeanette, atangirana n’abagore bakeya, kugeza ubu ikaba imaze kugira abanyamuryango basanga 4500 bishimira iterambere bamaze kugeraho.
SYTREICI imaze kugira abanyamuryango basaga 4500


text:
Abize gutunganya ibiribwa muri kaminuza batangiye kubisubiramo bifashishije ubumenyingiro
Kuva ishuri TSS Kabutare riatangiriye gutanga amahugurwa ku bijyanye no gutunganya umusaruro w’ibyavuye mu buhinzi n’ubworozi, n’ababyize muri kaminuza bari mu bari kwitabira guhugurwa.
Bamwe mu barangije kaminuza bavuga ko aya mahugurwa abafasha kumenya uko bashyira mu ngiro ibyo bize mbere, kuko ngo kaminuza zo zitabafasha kubikora ngo babyumve neza, nk’uko umwe muri bo witwa Espérance Mukambayire wayitabiriye.
Agira ati “Urebye mu ishuri twigaga uko ibintu bikorwa mu magambo cyane. Gushyira mu ngiro ibyo twize urebye ntabwo twabikoraga.”
Mukambayire ahashoje amahugurwa y’icyiciro cya gatatu yatangiye mu Ugushyingo 2017 kugeza tariki 2 Werurwe. Avuga ko afite umushinga wo gutunganya ibikomoka ku mbuto, cyane cyane imitobe.
Aya mahugurwa ni amwe muri gahunda ya NEP Kora wigire, ngo azamufasha gushyira mu bikorwa uwo mushinga kuko wakuze n’ubundi abikunda.
Ati “Aya mahugurwa yatumye menya neza uko bavanga ibyifashishwa. Mbere sinabyumvaga kuko ntari narigeze ndeba uko bikorwa.”
George Gatera na we ni umwe mu bahuguwe mu cyiciro cya mbere. Yatangiye gukora imigati, amandazi, keke na gato. N’ubwo ataragera aho yifuza kuko ari bwo agitangira, avuga ko afite ikizere ko bizagenda neza.
Ati “Hari abakora ibintu kuko babibonanye abandi. Ibyo nkora ntibitandukanye cyane n’iby’abandi, ariko hari akarusho k’uko nkora ibyo nzi neza.”
Abahugurwa ku gutunganya umusaruro w’ibikomoka ku buhinzi n’ubworozi muri TSS Kabutare bigishwa gutunganya ibikomoka ku ifarini ari byo imigati, amandazi, za keke (cakes) na za gato n’ibisuguti.
Bigishwa no gutunganya amata bakayabyaza ikivuguto na yawurute no gutunganya imbuto ziboneka mu Rwanda bakazibyaza konfitire, imitobe na divayi.
Christophe Nkusi, umuyobozi wa TTS Kabutare, avuga ko abahugurwa ku gutunganya umusaruro w’ibikomoka ku buhinzi n’ubworozi muri TSS Kabutare bigishwa gutunganya ibikomoka ku ifarini ari byo imigati, amandazi, za keke (cakes) na za gato n’ibisuguti.
Avuga ko bigishwa no gutunganya inyama bakazibyaza sosiso na jambo, amata bakayabyaza ikivuguto na yawurute, n’imbuto ziboneka mu Rwanda bakazibyaza konfitire, imitobe na divayi.
Kugeza ubu bamaze guhugura 91 mu byiciro bitatu, kandi bane muri bo bari barize ibijyanye no gutunganya umusaruro muri kaminuza.


text:
Brian Blessed ari mu myiteguro y’igitaramo yise“Again and again”,iki nikimwe mubitaramo bya gospel bizaba mukwezi kwa gicurasi.
Muminsi ishize aherutse gushira hanze integuza y’iki gitaramo benshi bazi nka Save the date mururimi rw’amahanga,ikigaragara kuri iyo nteguza ni italiki y’igitaramo ariyo 27 Gicurasi 2018, n’izina rya album yise “Again and Again”.
Brian Blessed ubwo twamubazaga impamvu iryo zina ariryo yahisemo,yadusubije muri aya magambo“Nayise again and again kubera indirimbo nshya irimo ubutumwa bwihumure,nakuye iryo jambo mu bakorinto ba kabiri igice cya 1:10 (Yaturokoye urupfu rukomeye rutyo na none iracyaturokora,kandi twiringira yuko izakomeza kuturokora),ubu butumwa nibugari, Imana yakurokora urupfu, yagukura mubukene, yagukorera ibintu byinshi bitandukanye wowe wabonaga nkaho bidashoboka. So rero abo yabikoreye tuzi neza ko izongera igakora nibindi igakora nibirenzeho. So ubu ni ubutumwa naha buri munyarwanda wese, nacyane muriki gihe turimo cyo kwibuka Jenoside yakorewe abatutsi mu mwaka 1994, navuga nti wowe Imana yarokoye urupfu izagukorera n’ibindi byinshi byiza komeza uyizere.”
Reka tubasezeranye ko mu nkuru zitaha tuzagenda tubagezaho aho imyiteguro yabyo igeze.
N.A/Urugero.rw


text:
Umunsi w’abakundana witiriwe Saint Valentin wizihizwa tariki 14 Gashyantare buri mwaka. Uwo munsi urangwa n’uko abakundana bibuka urukundo rwabo basangira, basohokana cyane cyane bahana impano zitandukanye ziganjemo indabyo.
Umunsi wa Saint Valentin wakomotse ku mupadiri w’Umunyaromani witwa Valentin wabayeho ku gihe cy’umwami w’abami Claudius II ahagana mu myaka 269 n’i 273 mbere y’ivuka rya Yezu kirisitu. Muri icyo gihe, tariki ya 14 Gashyantare habaga umunsi mukuru wo kwihiza umunsi w’umwamikazi Juno wafatwaga nk’imana y’abagore.
Kuri uwo munsi, abasore bandikaga amazina y’abakobwa bari mu kigero kimwe bakayashyira mu kintu, umusore yazamura izina ry’umukobwa guhera ubwo akamuherekeza bakajya kwizihiriza uwo munsi hamwe.
Ngo ibyo byatumaga abakobwa bahura n’abasore kuko mbere byabaga bibujije, ubucuti bwabo bugakomera bukaba bwanavamo no kubana ubuziraherezo.
Ku ngoma ya Claudius igihugu cye cyaje kugarizwa n’intambara zikomeye, agira ikibazo cy’abasirikare bagomba kurwanira igihugu kubera ko abagabo bakiri batoya bangaga gusiga abagore babo ngo bajye ku rugamba.
Umwami Claudius yafashe icyemezo cyo guhagarika gushaka, ariko Saint Valentin ntiyabyakira neza. Afatanyije na Saint Marius batangira gusezeranya abantu bashaka kubana mu ibanga. Amakuru yageze ku mwami Claudius ararakara ategeka ko Padiri Valentin afatwa agafungwa.
Padiri Valentin yarafunzwe, akatirwa urwo gupfa akubiswe amahiri akanacibwa umutwe. Ngo igihe yari ategereje iherezo rye, abantu bazanaga indabyo n’ubutumwa bwo kumukomeza bakazinyuza mu idirishya.
Uyu munsi uvugwaho byinshi. Hari n’abavuga ko ubwo Valentin yari afunzwe, umukobwa w’umucungagereza yakomeje kumuba hafi, amusura kugeza igihe cyo kunyongwa. Uwo mukobwa yari afite ubumuga bwo kutabona, ariko ibitangaza byabaye mu gihe yasengeraga Valentin yongeye kureba.
Ubwo haburaga umunsi umwe ngo Valentin anyongwe, bivugwa ko yanditse ku ruparuro amagambo agira ati: “ Love from your Valentine” ni ukuvuga “urukundo rwa Valentin wawe” amushimira urukundo n’ubudahemuka yamugaragarije.


text:
Amajyaruguru: Abaturage barasabwa ubufatanye n’abayobozi mu guhigura imihigo yabo neza.
Tariki ya 12/12/2014, mu murenge wa Bushoki ho mu karere ka Rulindo,mu  ntara y’amajyaruguru habereye inama yahuje abayobozi mu ntara y’amajyaruguru ,inama yari igamije kurebera hamwe uko igenzura More...
“Kuri bamwe kwibuka jenoside yakorewe abatutsi biracyakorwa baseta ibirenge†– Mucyo Jean de Dieu
Mucyo Jean de Dieu, Umunyamabanga Nshingwabikorwa wa komisiyo y’igihugu yo kurwanya Jenoside aratangaza ko hakiri aho bibuka jenoside yakorewe abatutsi muri Mata 1994 mu Rwanda bamwe baseta ibirenge ari nka More...
Mu ntara y’amajyaruguru, abanyamuryango wa FPR bishimiye ibyo bagezeho
Pierre Damien Habumuremyi Mu nteko rusange yawo yateranye ku itariki ya 25 Werurwe, abanyamuryango ba FPR bagaragaje ko bishimiye ibyo uyu muryango umaze kugeraho ku rwego w’intara y’amajyaruguru. Ku More...


text:
Uko wakwirinda inzara zinjira mu mubiri
Inzara zinjira mu mubiri ni bimwe mu bintu bibabaza. zishobora kuba karande y’umuryango , bishobora kandi guterwa no gucibwa nabi inzara , kwambara inkweto ntoya zikanda amano cyane bigatuma inzara zinjira mu mubiri.
Uko wabirwanya
- Gukata inzara hejuru gusa (carre) udakojeje ku mpande
- Kwirinda kwambara inkweto zikwegereye cyane cyangwa amasogisi matoyaNiba ufite Gusiga inzara umuti wa antiseptic irwanya bacteries burigihe nyuma yo koga (douche) mu kwirinda udukoko ( bacteries) dushobora kwinjira mu nzara,
- guhanahagura neza ibirenge mu gihe uvuye mu mazi.
- Niba ukatisha inzara muri za salon ni byiza kwitwarira ibikoresho byawe byihariye kandi ukabwira ugukatira inzara kutazikata cyane ku mpande.
- Niba ufite uburwayi bwa diabete ni ngombwa kubaza muganga ubizobereyemo mu gihe wagize urwara rwinjira mu mubiri.
- Mu gihe ufite umubiri wo ku ruhande y’urwara ukubabaza, watukuye, utangiye kuzanamo amashyira (infection ) ni byiza ko utumbika ibirenge mu mazi ashyushye arimo iodine (wayisanga muri za pharmacy) mu minota 15 kabiri ku munsi, nyuma ukisiga umuti wa antiseptic. Icyo gihe ububabare buzagenda bushira ukurikije inshuro uzakora kugeza umubiri usubiye uko warumeze mbere.
- Uramutse ukase urwara rwinjira mu mubiri ,ukarukata nabi nyuma rukazana uburwayi (infection) nibyiza kujya kureba umuganga akakuvura .
Yanditswe na Sandrine Professional beauty Therapist
kuri www.agasaro.com


text:
Umugabo yampishe ko afite abana 5 mbere yo kubana, nkore iki ?
Mwaramutse nifuje ko mungira inama. Ndaremerewe cyane ndumva nenda gusara. Ikibazo cyanjye rero giteye gutya : Ndubatse, ndi umumama mfite umwana umwe nkaba mfite imyaka 30 .Umugabo wange tumaranye umwaka n’igice dukoze ubukwe. Kandi twamaranye imyaka ibiri n’igice dukundana. Igihe kigeze dukora ubukwe. Muri icyo gihe cyose twamaranye umugabo wange nabonaga ari umwana mwiza, twarahoranaga mbese n’ubu mu rugo ubona ari umwana mwiza arahaha niyo musabye ikintu iyo afite amfranga arayampa.
Ikibazo mfite rero ni uko umugabo wanjye tugikundana tutarabana yigeze kumbwira ko yakundanye nabakobwa beshi, najyaga mubaza niba nta mwana yaba yarabyaye ku ruhande agahakana agatsemba. Tumaze kubana rero tumaranye nk’amezi 4 nibwo namenye ko afite abana 5 yabyaye ku bakobwa batandukanye kandi n’abwo siwe wabimbwiye narabyivumburiye kuko nabonaga ahora atinya kwitaba numero ata savinze muri telefone ye. Naje no kumenya ko muri abo bana harimo umwe yiyandikishijeho. Ibyo byose yarabimpishe. namweretse ko nabimenye ndabimubwira ntarakaye nciye bugufi kuko numvaga nkeneye kubaka n’ubundi arabihakana. Gusa hashize igihe umunsi umwe ansaba imbabazi. Mubwira ko namubabariye.
Ibibazo mfite rero ni uko umugabo wange agira amahane arankubita iyo yanyweye inzoga yigeze no kunkubita ntwite gusa sinagize ikibazo . Ubu rero hejuru yibyo byose najyaga mbona afite agakungu n’abakobwa. Nkabona harabo yachatinze agasiba message ariko mu minsi ishize namufashe yanciye inyuma. Uwo mukobwa nabafatanye twari twarigeze kumushwanira umugabo wange rero yanga kumureka birangira mbafashe anca inyuma. Twarashwanye cyane bigera kure nabwo aranankubita gusa nyuma aca bugufi arambwira ati icyo ashaka ni ukubaka ntashaka gusenya urugo rwe. Anambwira ko atazongera kunkubita na rimwe. ubu hashize ukwezi ibyo bibaye. nakomeje kujya mucontrolla ariko nkabona iyo yagiye mu kabali kuko afite abasore bagendana batari marie buri gihe ataha mbona yahamagaye abakobwa afite n’amanumero mashyashya yabakobwa yasavinze muri telefone.
Ikibazo kindi rero ni uko uwo mukobwa nabafatanye afite musaza we ufite ubukwe muri December kandi aziranye n’umugabo wange. none ejo bundi yarambwiye ngo agiye mu nama yubukwe y’uwo musore, ndamubuza aranga burundu turanashwana ariko aranga ajyayo. Nubu ngo uwo musore(Musaza wuwo mukobwa afite civil ejo bundi kuwa Kane naho ngo azajyayo. nge mbifata nkaho aba agiye guhura nuwo mukobwa cyangwa kundisha umutima.).
Ndumva umutima wenda gusandara .Ikindi kibazo rero mfite ni uko nta kazi ngira kandi umugabo wange ni materialiste cyane ntabyo narinzi kuko tugifiansanya nari mfite akazi nyuma kaza guhagarara ubu ndi umuchomerie. mu biganiro bye uba wumva icyo ashyize imbere ari amafranga gusa gusa . Hari n’umugabo w’inshuti ye wigeze kubwira umugore we ngo azambwire nge nshaka akazi kuko umugabo wange ajya avuga ngo azanyirukana azane umugore ufite icyo yinjiza mu rugo. Ibi na byo nabyumvishe ahantu ari umuntu uyu mugore yabibwiye kuko we yatinye kubimbwira.
Ubu rero nimumfashe mungire inama kuko ndakomerewe.Uyu mugabo nanze kubibwira Famille nanga kwisebereza umugabo.ariko se amaherezo azaba ayahe ? Ese naramuka anyanduje Sida ? Ndumva ngiye kuzasara nimumfashe
inkuru yatanzwe n’umusomyi w’agasaro.com
nawe ufite ubuhamya cyangwa ushaka kugisha inama twandikire kuri agasaromagazine@gmail.com
photo : google
Ibitekerezo byanyu
-
Ibi bintu biragoye ku byakira, icyo nakugira inama bwambere ni ugusenga, nyuma yo gusenga, ukirinda téléphone ye, kuko uzabona nibiruta ibyo wabonye, ukacyira uburaya bw’umugabo wawe kuko umuntu ufite abana batanu kubagore batandukanye ntiyoroshye, buriya hari nabandi uzazitera muri kumwe, ntibizakubabaze,uretse amaraso ya Yesu yonyine niyo yamuhindura, kdi icyindi ushakishe akazi.
-
Komera mugore mwiza ! Inama nakugira :
1)Gusenga Imana Ishoborabyose yo yaremye umugabo wawe ikaguhuza nawe mukubakana. Hari ibintu 2 nzi iyo Mana ishoboye : kuguha imbaraga zo kwihanganira uwo mugabo no kukurindira muri urwo rugo cyangwa kumuhindura akaba umugabo wishimira ubereye urugo rwe. Ikindi wisuzume ko nta ruhare ugira mugutuma umugabo aguca inyuma cg ajya mukabare. Ubwo udafite akazi wagombye gutunganya neza inshingano z’urugo (isuku, guteka, kwakira neza umugabo avuye ku kazi, kwitwariraka ibyo akunda ugashaka udushya, gusasa,...). Kuba ashaka gutaha ubwo bukwe aho kumubuza wagombye kujyana nawe ukeye, yewe no munama z’ubukwe ukamusaba kumuherekeza. Umugabo umeze gutyo bisaba umugore kumenya ubwenge bwo kumwizirikaho kugeza asubije ubwenge ku gihe akaba umugabo utajarajara.
2)Ngushimiye ko uri umugore ushaka kuba, uzi ubwenge bwo kuganira n’umugabo ikintu gikomeye gutya ucishije macye, uri umugore w’intwari n’umunyabwenge, urugo ni determination, courage courage !. Ubwo uwo mugabo ubusanzwe wabonaga akubereye mwiza ukaba wamenye ko afite abana hanze yarabiguhishe akemera kugusaba imbabazi ibi ntibyaba impamvu yo kubatanya. ahubwo niba umugabo afite ubushobozi muzaganire uko yagira uruhare mu kurera abo bana cyane cyane abishyurira amashuri. Kuko abo bana nababa mayibobo ntibige abana bawe nta mahoro bazagira kandi bazagira ipfunwe ryo kugira abavandimwe hanze bakuze se atabigizemo uruhare.
3)Fata umwanya wo gutekereza wiyongeremo imbaraga zo kubaka urugo rwawe. Ufite amahirwe adasanzwe ko umugabo wawe yemera amakosa ye akagusaba imbabazi. Iyi ni iturufu ikomeye yagufasha guherekeza umugabo wawe mu rugendo rwo guhinduka mukazagira urugo rwiza mu gihe kizaza. Uzongere ufate umwanya wo kuganira nawe muri bwa bwenge wakoresheje, umusunikire mu kiganiro kireba urugo rwanyu muri rusange : umushimire ko ari umugabo ushaka kubaka urugo rwe udashaka gusenya, umushimire ibyiza byose umubonaho. Uzamuhamirize ko nawe ushaka kubaka kandi ushaka gufatanya nawe kubaho neza mu ngaruka z’amakosa yakoze, utazamutererana ahubwo witeguye kumutera inkunga kugira ngo nawe abeho yishimye (ibyishimo bye nibyo byishimo byawe) hanyuma muganire uko wamufasha kutazongera kuguca inyuma (ukamwibutsa ko igihe bibaye yagombye kwikingira ngo yirinde indwara no kongera kubyara hanze), uko mwafatanya kubona akazi kawe (kugashaka cg kwikorera), uko yagabanya kujya mu kabari kugirango atazongera kugukubita kandi yariyemeje kutazongera, uko mwakwita ku bana yabyaye hanze, uko mwarushaho gutera imbere,... ibi bisaba umwanya uhagije, muri mood nziza no kubigiramo ubwenge no guca bugufi no kwihangana.
3)Ibyo kuguta kubera kutagira akazi, igisubizo ni ugushaka akazi ushyizemo imbaraga, gucunga neza amafaranga aguha atabona ko uyasesegura bikamurambira, ikindi ushobora no gusanga ari ibihuha kuko niba ahaha akaguha icyo ukeneye atagucyuriye cg aguserereze biragoye kwemera ko yaba afite uwo mutima. Ariko nanone nibyiza ko nawe ukora mugahuriza hamwe mugatera imbere kuko ubukene murugo nabwo ni ikibazo gikomeye kandi umugore ufite icyo akora biramubera agateza ni igihugu imbere
-
Ngushimiye ko ur umugore wifusa kubaka kdi uzi kwihangana. umva ufite ibibazo pe. gusa inama nakugira ya mbere ni ugusenga Imana ikayisaba impinduka mu rugo rwawe. ishobora byose kandi ngo ihindura ibyanze guhinduka
Icyakabiri, wirinde kubyarana abana besnhi nuwo mugabo. banza umenye aho ibintu byerekera. plese gana family planning bagufashe kko kubyara abana benshi ufite ibibazo nkibyo si ikintu cyoroshye !!
icya gatatu kdi kinihutirwa ni ugushaka akazi ukajya ubasha kugira bimwe mu bibazo wikemurira. kko umunsi abagore be bamwatakiye rimwe bamusaba indezo na ducye yaguhaga ntatwo uzaba ukibonye. ikindi ndibaza umugabo wawe asesagura. kko izo ngeso zijyana no gusesagura. plz shaka akazi Imana izakaguha.
Imana izagufashe ntuzandure sida kko byaba bibi kurushaho. Senga Imana uyisabe uburinzi. kdi
Umva, ibibazo ufite biganirize familles zawe. reba bamwe bo mumuryango we wakwisanzura ho ubabwire agahinda kawe kko ejo bishobora kwanga bati uriya mugore nyashobotse kdi nyamara urengana. ikindi nina ufite umubyeyi cg umuvandimwe, pls basangize ubuzima ubayemo hato batazatungurwa. wikwifungirana gerageza kubasangiza ubuzima bwawe, nabo bazakugira inama yicyo gukora
nibyanga burundu, nukugana mumategeko bakabatandukanya.
Sha Imana igukomeze, ikurinde kdi ikurengere
-
Hari umugore w’inshuti yanjye yagize ingorane umugabo umuca inyuma atera umukozi wo murugo inda ataruzuza imyaka 18, umugore yenze gusara abimenye ariko asubiza ubwenge ku gihe asanga amakosa ari ay’umugabo kuko uwo mukozi nta bundi burara yarasanganywe yiyemeza kumugumana, abikira umugabo ibanga kuko yasanze kubishyira hanze umugabo aribusebe n’umugore adasigaye, umugabo aribufungwe umugore angahayike atunga urugo wenyine anagemurira umugabo ahitamo kwihangana ngo yubake, niyurukana umukozi ubuzima bukamubabaza hanze azabivuga nabwo bibe ibibazo birebire, umukozi yaramugamanye arabyara umwana arerwa nk’abandi bana kandi nanubo uwo mukozi yakomeje gukora akazi neza kuko ari impfubyi yiyemeje kuhaguma kugeza abonye ubushobozi bwo kwibeshaho. Uyu mwifato w’umugore wakoze ku mutima w’umugabo n’umukozi barabimwubahira cyane, ubuzima burakomeza. Nawe nakugira inama yo kwisubiramo ugatunganya ibyo kuruhande rwawe ukamwereka ineza imwe mu mpamvu yatuma ajya mu kabari ni isoni z’amakosa ye yanga kukuba iruhande ariko kuba ubasha kutamushiraho isoni azatinda abone ko uri umugore w’umutima areke kukubabaza.
-
hallo, wowe icyambere uzakora nugusenga imana ikakwihera akazi kandi ukareka kujya wirirwa umucungacunga cyangwa ugenzura ho agiye hose, ukareka no kureba muri phone ye kuko bikubabaza gusa kdi ntacyo wabikoraho, ukiber amu masengesho ukishinganisha mu mana no mu maraso ya Yesu nawe ukamushinganishamo, ubundi icyo imana yakwandikiye nicyo kizaba, wowe izere kdi ukure ibitekerezo byawe kumugabo naguhisha uceceke nubwo wabimenya usenge cyane ariko ushikamye niho uzakura kwihanganira ibyo byose namahoro y’umutima. nibikunanira uzahamagare iyi phone 0726578750nzagufasha.
-
Ndumiwe koko. Icyakora unteye gukomera kuko nendaga gusandara. Njye ndi umumama mukuru 50 ans, maranye n’umugabo wanjye imyaka 24 dufite abana batatu b’abahungu. babiri bakuru bari muri kaminuza. Vuba aha, umugabo wanjye yambwiye ko afite abandi bana 2 kandi ko yafashe icyemezo cyo kubazana ngo mbarere. umwe afite 8ans undi 6ans. Ikibazo nagize gikomeye rero ashaka kubikora ku itegeko, nta kazi afite hashize imyaka itanu adakora ukabona nta n’ubushake afite bwo kugashaka cyangwa kwita ku rugo. Njye ndakora ninjye umenya buri cyose urugo rukeneye. Ikibabaje rero niwe wangiriye inama yo kubyara bake bitewe n’ubuzima bugoye twari dufite. nanjye mungire inama.
-
ariko ariko ariko.... njye nta kintu cyiza nabonye uvuga ku mugabo wawe.
umugabo reka kumutekerezaho ahubwo urebe ubuzima wowe n’umwana wawe mukwiriye hanyuma abe aribwo ukurikira.
Njye ndahamya ko nta kintu na kimwe uzi kuwo mwashakanye. abana kuri ubu uzi 5 kandi urivugira ko agisambana. none se ubu yamenye uko birinda gutera amada hirya no hino ?
agusaba imbabazi ngo ugume aho ariko nta rundi rukundo. ndetse nta na gaciro aguha kuko niba umufatanye numuntu akanga kumureka nyuma ukabafata umugabo uguca inyuma. ko ukiri aho se kuki wumva ko yabireka.
Niba ushobora gukomeza kubaho gutyo, ucungacunga uwo mubana, ufite ubwoba bw’indwara... icara hamwe. ubundi nkubaza abo bana bose umugabo wawe abitaho akabemenyera ibyo bakeneye ? niba atabikora se uwo ni mubyeyi nyabaki ?
kuko uretse ibyo uvuga ngo ni materialiste, bifite ishingiro kuko afite abana benshi bo kurera kandi nawe urashaka ko akwitaho mukabyara nabandi. ni mirenge ku ntenyo se ku buryo izo ngo zose afite azabasha kuzitunga ? le monde est materiel dukeneye ifaranga ngo tubeho ibyo ntukabyibeshyeho. asimbura abantu ? OYA. ariko se ninde uzi ufite ubuzima bwiza atayafite ?
Shaka akazi wite ku mwana wawe kandi wirinde kubyarana abandi bana nuwo muntu utazi ibye. aho wicaye ngo umubikiye ibanga, umenye ko ubu cg ejo yaguta mu nzu cg akayigusohoramo udafite aho ujya nuko ubaho. IKI NICYO GISEBO APANA IBYO BINDI WIBESHYA.
guseba byo warasebye kandi nawe yarasebye. umusozi wose uramuzi nawe bafite uko bagufata. ukongeraho ko abwira abantu ko nutabona akazi azakwirukana. aho mutasebye ni he ?. ni uwuhe umugabno wubaha umugore we utinyuka kumutumaho abantu gutyo ?
igihari nuko yakuzanye nka addresse no kugira ngo uzamufashe kurera abo bana be. Shikama rero.uwo mugabo niyo yareka kubyara hanze ariko agomba gutunga abo afite 6 harimo nuwawe. ubwo se mubifitiye ubushobozi, kuki se wajya kwikorera umutwaro utari uwawe. ntawe uzabigushimira ahubwo abantu bagufata ukundi.
Ibyo kuba mu masengesho ntabwo aribyo bizatuma ikibazo ufite kivaho. umunyarwada yaciye umugani ko Imana ifasha uwofashije.
-
Inama y’agasaro.com : abantu bakugiririye inama nyinshi zitandukanye, gusa ikihutirwa kandi abantu bahurijeho ni uko utagomba gukomeza guhisha ibibazo byawe. irinde kubibwira abantu bose cyangwa abo wumva baguseka ariko ushake umuntu umwe wizeye ubibwira byaba byiza ari umuntu mukuru ukamubwira ibibazo uri gucamo kugirango mbere na mbere uruhuke mu mutima. niba nta wuhari wareba byibura umujyanama w’umwuga(councellor). ibyo bibazo ntago wabyihererana. numara gutuza rero ni wowe uzafata icyemezo cy’icyo gukora ukurikije icyo ushaka mu buzima n’imyemerere yawe.
ikindi kihutirwa ni uko utagomba kwihanganira gukubitwa. Muri iyi minsi ugomba kumubwira ko niyongera kugerageza kugukubita uzabibwira ubuyobozi cyangwa police. kuko iyo ukubiswe ukabihisha arongera. Nihaba ikibazo agashaka kugukubita uzabibwire izo nzego zibishinzwe. kandi no guhunga biremewe.
Ikindi nti wumve ko uzaseba cyangwa ngo ugendane isoni kuko si wowe uri gukora amakosa. ntiwishyireho amakosa atari ayawe. gusenga byo ni ngombwa bizagufasha wenda ni nabyo byagufashije kugeza ubu ariko byonyine ntago bihagije mu gucyemura ibyo bibazo. Abantu bamwe bashobora kuvuga ibyawe ariko irinde gushingira ubuzima bwawe ku byo abantu bavuga. n’ubundi abazaguseka si abantu bagira icyo bakumarira.
-
nange inama namugira nuko watuza ukisengera .abaguca intege ubareke.Kuko nge nzi Famille yagize ikibazo nkiki rwose.umugabo yari yarabyaye abana 4ku ruhande.arabihisha.umugore abimenye babiganiraho.ndetse na nyuma umugabo yamuciye inyuma umugore arabimenya.Umugabo asaba imbabazi ahita anakizwa ubu numurokore .Bashyize hamwe mbese barakundana umugabo asigaye akunda umugore we cyane.Rero nawe senga usengere urugo rwawe,usengere akazi,usenge Imana uhindure umugabo wawe.Kdi bizakunda.niba ubona arumwana mwiza mu buzima busanzwe.Ikindi kdi uzashake umuntu wizeye ubimubwire kugirango uruhuke umutima.
-
Therese, komera komera ! Inama nakugira, nukutemera kurera abo bana ku ngufu kuko utazabasha kubikora neza ugibweho n’umugayo. Kurera umwana w’undi biravuna bikarushaho gukomera iyo se mudashyize hamwe. Azasanga umwana atakarabye agutere hejuru ngo ntiwamwitayeho ko utari nyina, nasubira inyuma mu ishuri umugabo abikuryoze,... ntuzahana umwana se avugira ngo bishoboke. Kurera abo bana si bibi rwose n’uwarubanda wamurera abana bararengana ariko ikibazo ni se udashobotse kandi ubwo na ba nyina bazajya bakuzengereza banyuze mu bana n’umugabo mugihe cyose umugabo atemeye ko muhuza inama. Ubundi umugabo yagombye kugusaba imbabazi, hanyuma akakwinginga ngo umufashe kurera abo bana, ariko we yahisemo kubigira itegeko kuko azi ko yari yarakubujije kubyara(aha niho ruzingiye kuko ntacyo uzakorera abo bana ngo agushime, azabatera umutima mubi kuko burya ni ikosa ko umugabo yabwira nabi umugore abana bumva, ugiye gusubira kurera abana bato utabiherutse nabyo ntibyoroshye !...) Ikindi wakwibutsa umugabo nuko afite abana bakuru agomba kugisha inama mbere yo gufata umwanzuro nk’uwo, abanjye (bari bafite imyaka 15,13,11,9) nababwiye ko ntwite inda y’amaze 5 bararakara babaza impamvu ntababwiye kare kose ko ntwite, natanze ibisobanuro nsaba n’imbabazi. Abana b’ubu bacanye ku maso, ntakubafatiraho ibyemezo hejuru, kandi kurera abo bana batabigizemo uruhare nawe wahangayika mugihe bageze murugo byaba amakimibirane. Uwo mugabo nagabanye umuvuduko mu gufata icyemezo. Wowe ubanze ufate umwanya wo kubyakira, niwumva wiyemeje kubarera muzabiganireho munoze gahunda, niwumva umutima wawe utabakira ntuzapime kubyemera kuko wazababera mukase mubi kandi nibyo bibi kuruta kubareka bakarerwa na banyina cg se akajya kubareresha ahandi (kwa bashiki be, nyirakuru niba akiriho cg ahandi). Ndaguhannye ntuzapime narimwe kwemera icyo utazashobora gukora neza. Ikindi ndakugira inama yo kwicaza abana bawe ukababwira ayo makuru mabi mukajya inama y’uko mwitwara muri icyo kibazo byaba byiza n’umugabo ahari, uzirinde gushinja umugabo no kumukoza isoni umugayira abana, ahubwo azabibabwire nk’amakuru ababaje ngo mujye inama uko mwitwara muri icyo kibazo kireba umuryango. uzirikana ko wabyaye abahungu ibi ugomba kubyitwaramo neza bazi gufata ibyemezo bitavuguruzwa.
-
Nta mu gabo ujya wemera ko yabyaye hanze atarashaka.Wowe ihangane akazi nako kaboneka ariko ntibajya bahinduka nk’abo.Itegure ko no kubazana yabazana kubwo kugusuzugura.Ubu ndarera ba tatu ariko utihanganye wasara.Shaka icyo gukora ubundi ubirebe nk’ibitariho kdi telephone ye uyirinde kuko igucumuza.
-
-
-
muvandi ntacyo ndeza kucyo bagenzi banjye bakubwiye. ariko shaka akazi icyo nicya mbere, ntiwite kuri dosiye gusa tangira unasavinge kabone niyo twaba duke kuyo usagura uhaha.
icya kabiri jya wipimisha sida reguraly kuburyo kwandura bitazagutungura kandi niwandura uzafate imiti humura uzabaho.
icya 3 irinde telephone y’umugabo wawe kandi utangire gutekereza nkaho utamufite.niba agikora uburaya mubana menya ko ntamuntu ufite kandi ntiwibagirwe gusenga kuko Imana yanaguhindurira amateka.
-
badamu mufite abagabo babaca inyuma cg babatesha umutwe kandi ntakazi mufite ndabagira inama yo gushaka akazi cyangwa ukajya ureba aho ubika udufaranga duke kuko kubaho wumva ko umugabo azagutunga kandi ubibona ko atari wowe atunze wenyine ni ikibazo.
ibi mbivuze kubera umudamu wincuti yanjye ejobundi umugabo yaramutaye yisangira undi. uwo mucuti wanjye yasigaye no kurya bidashoboka. none c mada wowe agiye ntagaruke wabigenza ute ? mwihorere agende umwereke ko ntanikibazo gihari. nawe shaka uko uzabaho kandi kubyara rwose ushatse warera uwo Imana yaguhaye. plz twimenye kbsa kuko abasenya ingo bariho kandi barashishikaye.
-
Ndashimira byimazeyo umuvandimwe wangiriye inama. natunguwe n’uko inama yangiriye nari nayigiriwe n’undi mudamu dukorana nari nabitekerereje. Byatumye mfata icyemezo numva hari bagenzi banjye duhuje imyumvire. Abahungu banjye rero umugabo wanjye yabibabwiye atangishije inama. Yabanje kubibwira umukuru ufite 23ans. Se aza gukora ikosa rero aramubwira ngo abagabo bose barasambana nawe bishobora kuzamubaho. Yungamo ati kandi sinumva impamvu yatuma ntazana abana banjye kuko nawe wavutse ntarasezerana na mama wawe n’ubwo twabanaga bizwi n’imiryango n’inshuti n’abavandimwe ariko ntitwari bwasezerane mu mategeko cyangwa muri eglise. Umwana yahise agaya papa we cyane ndetse asa n’umurakariye ati cyo rero nyumvira nk’umubyeyi iyo nama angiriye ngo abagabo bose barasambana ! we na murumuna we umukurikira (ufite 19ans)banyumvishije ko badateze kubyemera n’iyo njye nabyemera. Bashaka ko nyirakuru (mabukwe) abarera tukabafashiriza yo. Bati tugomba kumwubaha nka papa kubera n’itegeko ry’Imana ariko ntidushobora kumwemerera kubangamira famille yose. Urebye banshinje faiblesse yo kumworohera cyane bikabije kandi nanjye mbona hari aho nakabije pe. Warakoze rero muvandimwe Imana iguhe umugisha utagabanyije kandi ngusabye inkunga y’isengesho kuko nizera Imana nk’UMUSHOBORA BYOSE !


text:
Iyo ugeze Nyabugogo mu Karere ka Nyarugenge hafi ya Gare, ku kiraro gitandukanya umurenge wa Muhima n’uwa Kimisagara ahacururizwa indabo, uhasanga abana bo mu muhanda benshi cyane harimo abaryamye, abari kunywa ibiyobyabwenge, abari kumesa imyenda n’abandi baba biyicariye aho ntacyo bakora.
Aba bana muraganira bakakubwira ko bahisemo kwibera mu buzima bwo mu muhanda kubera ibibazo bitandukanye birimo ubukene n’amakimbirane y’urudaca ahora mu miryango bavukamo n’ibindi.
Mu kiganiro IGIHE yagiranye na bo bemeza ko bahangayikishijwe n’ubuzima bwabo ariko ko bahisemo kwibera aho mu rwego rwo kwiha amahoro.
Bamwe barara muri gare abandi ku mugezi
Abo bana ngo bigabanyije mu matsinda kugira ngo babone aho kurara, ku buryo usanga abakobwa benshi muri bo barara muri gare ya Nyabugogo, abasore bo bakarara hafi y’umugezi wa Nyabugogo hateganye na ruhurura yegereye inyubako y’umucuruzi Mirimo.
Umwe muri bo ufite imyaka 18, uvuka mu Karere ka Rubavu, umaze imyaka itatu yibera mu muhanda yagize ati “ Njye nirarira muri gare hanze muri twa tuzu abagenzi bakunda kwicaramo ku manywa, mu gitondo kare nkazindukira hano mu gishanga nkaba ariho nirirwa.”
Hari abakobwa bicuruza kugira ngo babone amafaranga
Undi w’imyaka 15 yagize ati “Iyo twabuze amafaranga kandi dushonje hari gihe dusambana n’abagabo banyura hano mu gishanga bakaduha ayo tuguramo ibiryo.”
Akomeza ashimangira ko hari n’igihe baryamana n’abagabo ku mafaranga 500 gusa mu rwego rwo kugira ngo baticwa n’inzara.
Hari ababyarira mu gishanga cya Nyabugogo
Umwe yagize ati “ Kubyarira hano barahabyarira yewe si n’umuntu umwe cyangwa babiri bahabyarira, ni ibintu bimenyerewe cyane, none se n’ubwo umbaza utyo urabona hatari n’abatwite? None se uragira ngo bazabyarira kwa muganga nta mituweli bafite?”
Barya ibiryo byasigajwe n’abakire bita ’Umusige’
Undi wo muri bo w’imyaka 18 uvuka mu Kagari ka Nyakarekare,mu Murenge wa Mbuye, Akarere ka Ruhango, yemeza ko bahangayikishijwe n’ubuzima bwabo ngo kuko bahitamo kurya ibiryo biba byasigaye muri resitora kugira ngo baticwa n’inzara.
Yagize ati “ Nyine turya imisige;ni ibiryo abakire baba basigaje ku buryo n’iyo ugiye ugasanga nko muri resitora babishyizemo amazi, uremera ukabirya kugira ngo uticwa n’inzara gusa kuko n’iyo tubibuze duhitamo kwiba kugira ngo tubibone.”
Akarere ka Nyarugenge gasanga ikosa atari iry’abo bana
Munyabugingo Gaston, ushizwe itangazamakuru mu Karere ka Nyarugenge, yemeza ko kuba abo bana bibera mu muhanda atari ikosa ryabo ahubwo ko ari iry’ababyeyi babo baba bateshutse ku nshingano zabo zo kubitaho uko bikwiye.
Yagize ati “Gahunda yo guca inzererezi irahari rwose ariko irimo ibice bibiri, icy’abana bo muhanda n’icy’abakuru bacururiza mu kajagari, gusa kuba bari mu muhanda si ikosa ryabo ahubwo n’iry’ababyeyi. Twifuza gukora ubukangurambaga mu migoroba y’ababyeyi no mu Nteko z’abaturage zibera mu midugudu iba nyuma y’umuganda kugira ngo tubasabe kwita ku nshingano zo guha abana babo uburere bukwiye.”
Ubundi umubyeyi uteshutse ku nshingano mu kurera umwana abihanirwa n’amategeko, aho ingingo ya 227 y’igitabo cy’amategeko ahana ibyaha mu Rwanda iteganya ko umubyeyi cyangwa umwishingizi wirengagiza kubahiriza imwe mu nshingano ze nta mpamvu yumvikana ku buryo bizahaza ubuzima, umutekano, imibereho y’umwana we cyangwa uwo ashinzwe kurera ukiri muto, ureka umwana cyangwa uwo ashinzwe kurera akishora mu buzererezi, ahanishwa igifungo kuva ku mezi abiri (2) ariko kitageze ku mezi atandatu (6) n’ihazabu y’amafaranga y’u Rwanda kuva ku bihumbi ijana (100.000) kugeza kuri miliyoni imwe (1.000.000) cyangwa kimwe gusa muri ibyo bihano.
Munyabugingo akomeza avuga ko bigoye kumenya umubare w’abana b’inzererezi bagaragara muri aka Karere ariko yemeza ko abagera kuri 259 basubijwe mu miryango yabo cyane ko bo baba bazwi amazina.
Polisi iti "Icyo ni ikintu gishya"
Umuvugizi wa Polisi y’Umujyi wa Kigali, SP Emmanuel Hitayezu, avuga ko bagiye gukurikirana iki kibazo vuba ngo kuko nta bana benshi bakibarirwa mu muhanda cyane ko bafatanyije n’ubuyobozi bw’inzego z’ibanze mu minsi yashije bakora igikorwa cyo gusubiza abana benshi bagaragaraga mu mihanda mu miryango yabo.
Yagize ati “ Icyo ni kintu gishya kuko abana bari bazwi ko ari abamaline habaye igikorwa cyo kubafata bagasubizwa mu miryango yabo, ubundi icyo polisi ikora ni ibyo yakoze mu minsi ishize ifatanyije n’inzego z’ibanze, habayeho ibikorwa byo gufata abana nk’abo bagahuzwa n’ababyeyi babo .”
Yavuze ko Polisi igiye kubikurikirana nk’uko isanzwe ifatanya n’inzego zibanze kugira ngo abo bana bashyikirizwe imiryango yabo, ku buryo abafite imyaka yo kuba bakwigishwa imyuga n’ibindi bikorwa byabafasha mu mibereho yabo bahita bajyanwa muri ibyo bigo biyigisha.
Ikibazo cy’abana bo mu muhanda cyakunze kugarukwaho n’abayobozi banyuranye barimo na Perezida Paul Kagame, wavuze ko bitumvikana ndetse ko bitanakwiye ko umwana w’umunyarwanda aba mu muhanda, asaba inzego bireba gukemura iki kibazo bidatinze.
Minisiteri y’Uburinganire n’Iterambere ry’Umuryango ndetse n’abandi bafatanya na yo, bavuze ko bagiye guhagurukira iki kibazo kigakemurwa vuba, ariko na n’ubu abana nk’abo baracyagaragara hirya no hino ku mihanda inyuranye mu gihugu.
Amafoto: Thamimu Hakizimana


text:
Rwanda | Burera: Abayobozi barasabwa kongera imbaraga kugirango bakomeze bese imihigo
Minisitiri w’uburezi arasaba abayobozi b’akarere ka Burera kongera imbaraga mu byo bakora byose kugirango bakomeze bese imihigo.
Dr.Vincent Biruta ubwo yasuraga akarere ka Burera tariki ya 11/05/2012 yavuze ko yasanze ako karere kagenda kesa imihigo uko yateganyijwe. Agasaba abayobozi b’ako karere gukomereza aho.
Agira ati “ iyo urebye ibikorwa bihari ari ibijyanye n’ubuhinzi, ari ibijyanye no kurinda ubutaka, ari ibikorwa bijyanye n’imibereho myiza, amavuriro, ibitaro, ibigo nderabuzima, amashuri byose urabona ko bimeze neza biri kuri hagundaâ€.
Akomeza avuga ko n’abaturage bo mu karere ka Burera barangamiye iterambere. Igisigaye ngo ni ugukomeza kongeramo imbaraga kugira ngo bakomeze batere imbere nk’uko Minisitiri w’uburezi abisobanura.
Agira ati “Inama tubagira ni ukongera imbaraga mu byo bakora byose ndetse no kubisobanurira abaturage kugira ngo bibe ibyabo babigire mo uruhare. Biragaragara ko iyo abaturage bagize ibikorwa ibyabo byihuta kurushahoâ€.
Dr. Vincent Biruta yongera ho ko mu karere ka Burera babigerageje kandi bigatanga umusaruro. Ariko nta wavuga ngo yageze aho agomba kugera byanze bikunze nk’uko akomeza abihamya.
Minisitiri w’uburezi, Dr Vincent Biruta, yaherukaga gusura akarere ka Burera by’umwihariko tariki 28/02/2012 mu rwego rwo kureba aho kageze mu iterambere. Yaje kandi mu karere ka Burera tariki ya 08/03/2012 ubwo hizihizwaga umunsi mpuzamahanga w’abari n’abategarugiri.
Minisitiri w’uburezi asura akarere ka Burera kenshi kubera ko muri Guverinoma ariwe ushinzwe kugakurikirana.


text:
Urubuga elcrema rugaragaza uburyo bwiza bw’ubwenge umugore akwiye gukurikiza akabona icyo ashaka cyose ku mugabo yewe n’icyo atamusabye akacyibwiriza kubera kumworohera no kumenya igihe nyacyo cyo kuganira ku bibazo.
Muhe icyubahiro cye
Umugore uzi guha umugabo icyubahiro cye azamukuraho icyo yifuza cyose ariko ibyo ntibyakunda ubaye uri umugore uhora utongana cyangwa uvuga nabi.
Iyo wubaha umugabo, ukabimugaragariza, ukamuha agaciro ke, na we biramworohera kutabasha kugira icyo akwima.
Hitamo kumuganiriza igihe yishimye
Ibintu byose umuntu akora aba agomba guhitamo igihe gikwiriye cyo kubikora, n’iyo ushaka guteka neza ushaka umwanya uhagije.Ni byiza rero ko niba wateguye kugira ikintu uganiriza umugabo wawe cyangwa ushaka kumusaba ko ureba igihe gikwiriye.
Ni ukuvuga ko ugomba kumuganiriza yaruhutse, yishimye ku buryo ubona ko ubucuti bwawe nawe ari nta makemwa.
Kumubwira mu mwanya utari uwabyo bishobora gutuma ubura ibyo washoboraga guhabwa.
Mushimire ibyakozwe
Ugomba gushimira umugabo wawe ibyo yagukoreye n’iyo twaba ari utuntu dutoya.Iyo umugabo wawe abonye ko utari ingayi no gukora ibirenzeho arabikora.
Uko uhora umushimira, arushaho kumva ko yakora n’ibibyo utamusabye.
Nawe iga gutanga
Ntabwo ubereyeho gusaba, kugaragaza ibyifuzo no guhabwa gusa,niba hari ibyo umugabo wawe ajya agukorera nawe gira ibyo umukorera.
Ubu ni uburyo bwiza bwo gutuma yumva ko nawe umwitayeho bigatuma gusubiza icyo umushakaho bimworohera.
Gira kwihangana
Ntugomba kurakazwa n’uko atasubije ibyifuzo byawe ngo utongane cyangwa uragaraze uburakari.
Nutongana uzaba ushenye umubano wanyu nyamara kwihangana ukarindira byatuma agenda akugarukira ukabasha kubona ibyo umushakaho.
Mutungure
Abagabo burya bashimishwa n’utuntu duto, kumutungura wamuteguriye impano bituma urukundo rwongera gukanguka muri we, bityo ukamubonaho ibyo wifuza byose.
Uzabigerageze ujye umutungura kenshi uzareba uburyo aguha agaciro mu kubahiriza ibyifuzo byawe.
Ntukamunegure
Si byiza kunegura umugabo wawe umuhimba amazina cyangwa ugarura amateka y’ibyashize n’iyo yaba adasubiza ibyo umwifuzaho.
Niwirinda ibyo, ubaza umugaragarije ko umukunda uko yaba ari kose kandi na we iyo abibonye bigenda bimuhindura akakugarukira.
Kudaca ku ruhande
Abagore benshi usanga batavuga ngo bahuranye icyo bakeneye, bagenda baca ibintu ku ruhande .Ibyo bitera umugabo umujinya kuko akenshi aba atanasobanukiwe icyo umusaba nyirizina.
Ugomba gusobanura ibintu neza, ibyo ushaka n’uburyo ubona byakorwamo.
Gira ikinyabupfura
Kugira ikinyabupfura ni ikintu cyo kwitabwaho, wubaha umugabo wawe ari uko ufite ikinyabupfura kuko nibwo umenya kuvugana ijwi ryoroheje igihe undi avuganye ubukana.
Ibyo ukeneye byose ugomba kubivugana kwiyoroshya no kugaragaza ko wubaha uwo mwashakanye atari ukumutegeka.
Koresha ibyiyumviro byawe
Umugore afite uburyo aremyemo yakoresha ariko adatonganye maze ibyo ashaka akabibona.
Igihe ubwiye umugabo wawe ukabona atakumva cyangwa akakubwirana ubukana, ushobora kwifata nk’umuntu utunguwe cyangwa se ukagaragaza ko utishimye ariko utavuze.
Burya ngo umugabo iyo agukunda by’ukuri ntiyishimira kukubona ubabaye, ni yo mpamvu iyo ubabaye ariko utamutonganyije akemura ikibabazo cyakurakaje.
Ushobora kandi kumureba neza,ukamusekera kandi aguhakaniye, izo mbaraga zibasha kumuhindura ku byemezo yari yafashe.


text:
« Ubwiyunge ni ngombwa kugirango twese hamwe dufatane urunana, amahano atongera kubona icyanzu cyo kutumeneramo »
François MUNYABAGISHA www.munyabagisha.net
Mu kwezi kwa Mata mu mwaka wa 2014, umunyarwanda François MUNYABAGISHA yasohoye igitabo yise « Rwanda: AMAHINDURA, Umuvuno w’Ubwiyunge Nyakuli ». Icyo gitabo nasanze kiri muri bike byanditswe ku bwiyunge bw’abanyarwanda. Kubera ko imvugo ku bwiyunge bw’abanyarwanda imenyerewe, umuntu yakwibaza igishya yaba yaranditse muri icyo gitabo. Aragira ati: « ubwiyunge burasanzwe, agashya ni nyakuli ».
Iyo nyito « nyakuli » nanjye tuyihurizaho kuko ibi bikorwa biri mu rwego rw’uyu mushinga w’ubwiyunge nyakuri. Iyo ikaba ari imwe mu mpamvu zatumye nshaka kumenya uko asobanura ubwo bwiyunge. Muri iyi nyandiko ndabagezaho zimwe mu mvugo ze bwite zisobanura ibitekerezo bimwe bikubiye muli iki gitabo.
« Igihuza impfura n’ibintu ni umubano mu bantu. Nongere mbisubiremo: Umubano mu bantu »
Ubutabera
Ku byerekeranye n’ubutabera, MUNYABAGISHA atanga impanuro agira ati: « Guhabira guhana, gufunga abantu no gufunga imihanda ntibyunga, bimunga ubumuntu. Aho guhana twige kugorora. Imbohe z’umujinya zirekurwe, hafungwe ingororwa zitegurwa kugaruka i buntu ». Yamagana akarengane, ashimangira ko nta muntu n’umwe wagombye gufungwa azira ubusa. Ati: « Aho kurenganya n’uriya umwe gusa, nzareka abanyabyaha bamwihishe inyuma bidegembye. Warenganya inzirakarengane y’indakemwa, ukabasha kumva no kwubahiriza agaciro k’uwahumanye? » Atanga kandi ingero z’abantu barenganiye mu nkiko Gacaca, bamwe ndetse bakarenganywa n’abo bahishe mu ntambara ya 1994. Abivuga muli aya magambo: « Ntibivugwa, nyamara muli rusange abacikacumu banduliye muli Gacaca icyorezo cyo guhemuka. Na none si bose, niba batagawa ubucye batukisha bose. Bahanduriye guhemuka, akenshi bagahemukira uwabagiriye ineza. Ngo yarampishe aliko… Aliko iki, k’umuntu ukesha kurusimbuka. »
MUNYABAHGISHA agaruka kenshi kuri ya mpanuro y’umwami Rudahigwa ubwo yigeze kuvuga ati: « Mureke kwica Gitera, mwice ikibimutera. » Mu gusobanura iyo mpanuro, akora ikigereranyo muri ubu buryo: « nkuko muganga atavura indwara ataramenya ikiyitera, ni nako gukosora no kugorora umuntu bibanzirizwa no kumenya ikimutera gukosa no kugorama ».
Intambara z’inyito n’uburemere bw’amahano n’ububabare
Ku byerekeye impaka zikunze kuvugwa mu biganiro by’abanyarwanda ku nyito n’uburemere bw’amahano n’ububabare twagize, MUNYABAGISHA aribaza cyangwa arabaza impamvu « abantu babuzwa amahoro n’impamvu z’inyito y’inkovu z’amahano. » Akongeraho ati: « Hari abanyarwanda baterwa impungenge n’ibipimo by’amahano kurusha amahano ubwayo. Nako ni ku isi hose…Nta mihigo y’ububabare. Nta n’umunzani rusange w’ububabare, buri muntu agira uwe bwite udatizwa, utagereranywa ». Ati: « Kwicwa mu itsembabwoko cyangwa mu itsembatsemba, wahitamo iki? Njye nahitamo kuticwa! Uwishwe we ntakibasha guhitamo, kandi ntibihwitse kumuhitiramo. Bivuga ngo gupima amahano ni ishyano. » Naho impaka abantu bakunze kujya zerekeye imibare y’abanyarwanda bishwe muri ariya mahano, aratugira inama ikurikira: « Tureke imibare (y’abishwe), turebe abababara… Kutabona agahinda k’undi, ni ukuba ingumba y’ubupfura. »
Naho abarwana intambara z’urugamba, nkuko zagiye zikurukirana, intego ya buri ruhande iba ari ugutsinda. Dore uko Munyabagisha abibona: « Gutsinda ubwabyo ni ugutsindwa, utsinze atsindwa no kutazirikanana agahinda k’uwo atsinze. Utsinze nawe agira igihe cyo gutsindwa. Ni uko agasubira ku ke! Intambara ikomera igeze aho abarwanaga baba bagomba kwiyunga. Gutsinda bigaragara mu bwiyunge. » Yongeraho ati: « Aho ujishe igisabo uzira kuhatera ibuye, kabone niyo cyaha kiziritseho uruziramire. »
« Kubana biruta byose, si akalilimbo, ni isura ihinnye y’ubupfura »
Amoko y’abanyarwanda
Naho ku byerekeye amoko y’abanyarwanda, MUNYABAGISHA aragira ati: « Ubwoko bwarivanze. Ubasha kuvuka ku mutwa, ukarerwa n’umuhutu kandi ukaba umututsi, bitewe n’inkuru wabwiwe. Amoko abaho atabaho. Aliho kuko abanyarwanda bayibonamo, bakaba banafite ibikomere n’imvune bikomoka ku mahano nseruramoko. »
Ijoro ribara uwariraye
Ku bantu bamwe bajya bibwira ko barusha abandi kumenya ububi bw’itsembabatutsi, MUNYABAGISHA arababaza ibibazo bikurikira: « Ni nde wasimbutse abapfu waribarirwa (itsembabatutsi) n’uwali uhishwe? Ni nde wamenya ububisha bw’interahamwe atarigeze aca imitwe na zo kurusha uwazihunze n’uwazihonze ngo abone arusimbuka? » Arihanangiriza kandi agahanura abitirira amahano y’itsembabatutsi ubwoko bw’abahutu bose. Ati: « Ukuli ni uko udutsiko tw’ibikenya byiyitilira abahutu byakoze itsembabatutsi. Ni ko kuli. Uhereye aho, tuzirikane ko kwitirira ubwoko runaka itsembabwoko nabyo ari icumu ryo kubutsemba. »
« Amahano y’i Rwanda, iyo ava akagera, yuririra ku ndwara zo kwihorera no guhorera. »
Ibyo ni ukuri nyakuri. Ni yo mpamvu tugomba kwivura izo ndwara, tukazishakira umuti: imbabazi n’ubwiyunge. Kugirango tutazanduza n’abandi. Uwo muti tukemera tukawunywa byanze bikunze, kugirango dukire ibikomere maze twongere kubana mu mahoro. Ibyo biradusaba kugira ubwo bushake. MUNYABAGISHA ati: « Haguma ubwenge ngenga, ubwenge bw’ubuntu, ubundi burarahurwa. »
Mushobora kugura icyo gitabo munyuze kuri site internet y’umwanditsi wacyo: www.munyabagisha.net
Mugire amahoro meza!
Umuyobozi w’Umushinga w’Ubwiyunge Nyakuri
Umushinga wigenga utabogamiye kuri politiki y’amashyaka


text:
Sites z’Amafoto na Video
Abakobwa n’Abagore Barimo Gusohora
Video zo Kunyaza
Urwenya:Narongora ndya!
Source: Urwenya:Narongora ndya!
Kuki abagabo bakuze bikundira abakobwa bakiri bato
Umwe mu bashubije iki kibazo avuga ko abagabo bakoze ku buryo bakururwa n’abagore bakiri bato igihe na bo bakiri bato. Gusa ngo uko bagenda bakura uko gukururwa n’abagore bakiri bato kandi beza ntibigabanuka ngo ni uko bashaje. Ati: “umugabo ni ko aremye buri gihe abasha kubona ndetse no gukururwa n’ubwiza bw’umugore”.
Amabanga abagore bubatse bashobora gukopera ku ndaya
Hari abagore bahora bahangayitse ngo indaya cyangwa abandi bagore/abakobwa bakiri bato babatwaye abagabo. Niba ushaka gutsinda uwo muhanganye ni ngombwa ko umenya amayeri (strategies/tactics) akoresha kugira ngo nawe ubihereho bigufashe kumenya uko ubyitwaramo bityo ubashe kumutsinda
Source: Amabanga abagore bubatse bashobora gukopera ku ndaya


text:
Iyi nkuru ni ibyasomwe na Mahirwe Patrick, umukunzi w’Umuseke. Ni umunyeshuri mu mwaka wa gatandatu w’amashuri yisumbuye mu bijyanye n’Ubugenge, Ubutabire n’iby’Ubuzima (PCB) muri Lycée de Kigali.
Nkuko benshi cyane mu bakunzi bacu mwabyifuje ko twabashakira birambiye ingaruka mbi zo kwikinisha, gusubiza icyifuzo cyanyu tubikesha igitabo cya muganga Ellen Harmony White.
Atangira agira ati: “Kwikinisha byangiza inzira z’ubwenge n’iby’umwuka mu muntu. Byangiza ubwenge n’imbaraga z’ubushake bihesha umuntu kuba umwizera nyakuri.
Abantu baha agaciro kuba Umukristo, bakazirikana inshingano y’abigishwa ba Kristo, bakwiriye kumwegurira ubushake bw’irari ryabo, n’imbaraga z’umubiri n’iz’ubwenge.
Bitabaye ibyo ntibashobora kuba abigishwa b’Umwami. Baba biziritse ku mwami wabo cyane, ari we mucuzi w’ibibi byose, aho kugira ngo bareke akamenyero kabo kangiritse bakorere Yesu.”
Umugenzo wo kwikinisha, usenya imbaraga z’ubuzima bw’impagarike.
Uko kwikinisha gukurikirwa no gucika intege. Bidatinze, abakiri bato bakaba bashyize mu ngorane igishoro cyabo cy’ubwonko, kuko bugira intege nke no gukamuka, bakaba bashyize impagarike yabo mu kaga ko gufatwa n’indwara zinyuranye.
Iyo umugenzo wo kwikinisha ukomeje no mu myaka iri hejuru ya 15, umubiri uzihimura ku bibi wagiriwe maze uhazaharire.
Uzabaryoza icyatumye bica amategeko yawo, by’umwihariko hagati y’imyaka 40 na 50 ku bw’ububabare bunyuranye n’indwara z’inyama zimwe na zimwe.
Kurwara umwijima n’ibihaha, kubabara kw’imitsi yumva (nerf sensitif), rubagimpande, indwara z’uruti rw’umugongo, impyiko no kuba wafatwa na kanseri.
Ingingo zimwe zita gahunda yazo bitewe n’uko zigenzi zazo zizisaba ingufu zidafite imbaraga, ibyo bigatera umubiri guta gahunda nziza waremanywe. Ubuzima burahangirikira, urupfu rugakurikiraho.
Abagore ubundi bafite imbaraga nke ugereranyije n’abagabo, babura byinshi, kubera ubuzima bwabo busobetse no kubura umwuka mwiza utera imbaraga.
Kuri bo ingaruka zo kwikinisha zigaragariza mu ndwara nk’ibicurane bidakira, kuribwa umutwe, gutakaza ubwenge no kubona, gushegeshwa k’umugongo n’impyiko, gushenjagurika k’uruti rw’umugongo, kenshi ubwonko bugata gahunda yabwo.
Kanseri igakwira impagarike, igasenya igatongora. Ubwenge bukijima hato na hato, ibisazi bikaza.
Source: Ellen Harmony white, Conseils sur la conduite sexuelle, l’adultère et le divorce, pp.(146-147).
MAHIRWE Patrick
UMUSEKE.RW


text:
Abaturage bitabiriye igitaramo ‘Nyanza Twataramye’ cyo mu ijoro ryo kuri uyu wa 26 Kanama 2017, gitegura ibirori nyirizina by’umunsi w’umuganura wizihizwa kuri iki Cyumweru tariki 27 Kanama 2017, bongeye kwibutswa bimwe mu bikorwa byakorwaga mu gihe cyo hambere birimo kunyabanwa, guhiiga inyamanswa ndetse n’imikino yakinwaga n’abana nko gukina intobo no gusimbuka umugozi ahanini yabaga igamije kubigisha uburyo bwo kwitabara no kwibeshaho. Muri iki gitaramo kandi, abataramyi mu mbyino n’indirimbo gakondo basusurukije imbaga yari yakitabiriye.
Muri ibi birori byitabiriwe ku rwego rwo hejuru, abaje muri iki gitaramo ngarukamwaka gisanzwe kiba mu ijoro ribera i Nyanza hasanzwe hafatwa nk’igicumbi cy’umuco nyarwanda dore ko ari naho habitse igice kinini cy’amateka y’u Rwanda, harimo no kuba ariho hahoze umurwa mukuru w’ubwami n’ibiro by’umwami.
Mugemana Felix utuye mu rukari, akagari ka Rwesero, umurenge wa Busasamana muri aka karere ka Nyanza, yavuze ko umukino wo kunyabanwa wakinwaga hagamijwe kwitoza uburyo bwo kurwana aho bamwe babaga bafite ishyo hakurya abandi nabo bakaba bari hakuno bafite ishyo, ubwo bamwe bagashotora abandi bityo abaneshejwe bagahunga bityo bakaba batsinzwe.
Kuri iki Cyumweru tariki 27 Kanama, nibwo hateganyijwe kwizihizwa umunsi mukuru w’umuganura, ibirori bikaba biteganyije ko bibera mu midugudu yose y’u Rwanda mu gihe ku rwego rw’igihugu ibi birori bibera i Nyanza kuri Sitade y’aka karere ka Nyanza.
Igitaramo Nyanza Twataramye cyabimburiwe n’urugendo ruva mu rukari rwerekeza kuri Sitade ya Nyanza
Minisitiri w’Umuco na Siporo Uwacu Julienne na Guverineri Mureshyankwano w’Intara y’Amajyepfo nabo bari yitabiriye igitaramo Nyanza Twataramye Aba bagabo bagaragazaga uburyo umukino wo kunyabanwa wakorwaga mu bihe byo hambere
Bongeye kwibutswa uburyo guhiiga inyamanswa byakorwaga mu bihe byo hambere Cyera abanyarwanda basangiraga ku ntango y’ikigage babaga bejeje cyane ibi byabaga akarusho ku munsi w’umuganura ubwo abanyarwanda bose bahuraga bagasangira kubyo bejeje
Nzayisenga Sophie yongeye kwibutsa abanyarwanda uburyo inanga yakirigitwaga Aba berekanaga uburyo abanyarwanda bahunikaga imyaka yabo babaga bejeje dore ko yabaga ari myinshi Abanyarwanda barataramaga mu mbyino gakondo zirimo gushayaha ndetse n’ikinimba


text:
Paruwasi ya EAR Hanika yibutse abakirisitu, abari abanyeshuli n’abakozi b’ibigo bitandukanye byo ku i Hanika (Nyanza), bazize Jenoside yakorewe Abatutsi muri Mata 1994.
Icyo gikorwa cyabaye kuri uyu wa gatandatu tariki ya 01/07/2017. Kitabiriwe na Nyiricyubahiro Umwepisikopi wa EAR, Diyoseze ya Shyogwe ari hamwe n’abihaye Imana batandukanye b’iyo Diyoseze, abayobozi batandukanye mu nzego za Leta, Abanyeshuli n’abakozi b’ibigo bya EAR biri ku i Hanika, Abakirisitu ba Paruwasi ya Hanika hamwe n’abandi baturage, abafite ababo baguye ku i Hanika, inshuti n’abandi bantu batandukanye. Abantu bibukwa muri Paruwasi ya Hanika barenga 277. Mu butumwa Umwepisikopi wa Diyoseze ya Shyogwe yatanze yibanze ku gushishikariza abantu guha agaciro ubuzima bwa bagenzi babo kuko aricyo cyabuze mu Rwanda mu mwaka wa 1994. Twibutse ko insanganyamatsiko y’uyu mwaka igira iti: “Twibuke Jenoside yakorewe Abatutsi, turwanya ingengabitekerezo ya Jenoside, dushyigikira ibyiza twagezeho”.